description: Ilmselt selgub juba homme, kas Tartu Ülikooli eurohooaeg kestab edasi või tuleb pillid kokku pakkida juba novembri keskel. Tartu vajab FIBA Europe Cupi E-grupis võõrsil vähemalt kahepunktilist võitu Austria meistri Oberwarti üle, kellele kodus kaotati 77:78.

title: Tartuga liitunud Janar Soo ei saa ülitähtsas kohtumises meeskonda aidata

maintext:
Tartut on sel kuul kummitanud koosseisuprobleemid ja neist ei pääsetud ka ülitähtsa matši eel. Laupäeval hangiti Kalev/Cramost Janar Soo, aga bürokraatia tõttu ei jõutud FIBAga õigeks ajaks pabereid korda ajada.
«Ma ei oska öelda, kui palju oleks tema kohalolek meie esitust mõjutanud, aga mingid minutid oleks ta kindlasti saanud. Tegelikult on päris kahju, sest oleksime saanud vähemalt ühe mängukõlbliku mehe juurde,» tõdes meeskonna peatreener Gert Kullamäe.


description: Korvpalliliiga NBA möödunud öö mängude parimaks hetkeks valiti Oklahoma City Thunderi liidri Russell Westbrooki tabav kaugvise, mis loetud sekundid enne normaalaja lõppu aitas OKC viigini ja viis mängu lisaajani.

title: NBA TOP: esikohale kerkis võimsa mängu teinud Westbrooki tähtis kaugvise

fasttext_language: et


authors:
Siim Kaasik
Marko Saarm Sakala

description: Eesti meeste käsipallimeistrivõistlustel toimub vooru põnevusmäng Kehras, kus sealne HC Kehra võõrustab kolmapäeval kell 19 Viljandi HC-d. Kohtumise otseülekannet on võimalik vaadata Postimehe veebiväljaandest. Ülekanne on ka neljapäevasest mängust, kus Viimsi võtab kodusaalis vastu tiitlikaitsja Põlva Serviti.

title: Meistriliiga vooru põnevusetenduse annavad Kehra ja Viljandi

maintext:
22.11 kell 19:00. Aruküla - HC Tallas (Aruküla Põhikool)
1. ringi tulemus: 24:34
Arukülal pole sel hooajal õnnestunud veel võiduarvet avada. Tallas kuulub küll nende võistkondade hulka, kelle käest võiks Aruküla punkte noppida, kuid viimaste peatreener Toivo Järv jääb vaoshoituks.
«Ei oska veel öelda, millal esimesed punktid tulevad. Meeskonna koosseis on selline, et liiga suur vastutus jääb hetkel ikkagi noorte kanda,» sõnas Järv. «Samas avaringis saadud kümneväravaline kaotus ei peegeldanud meie tasemevahet. Vaatame, mis homme saab. Kuskilt peame punkte ka ikka hakkama võtma, et elu lõbusamaks läheks.»
Tallase peatreener Jüri Lepp rääkis, et tema hoolealustel on küll kerge favoriidiseisus, kuid kindlasti tunnetab ka Aruküla, et vastas on pisut lihtsam pähkel kui näiteks Viljandi või Kehra.
«Ega lihtne pole ja meie mäng käib ikka üles-alla. Lisaks on treeningkoormused suured ning tihtipeale jääb mõnigi mängija haigeks. Aga töö käib ikkagi kevade nimel, nii et me praeguseid kaotusi eriti ei põe,» lisas Lepp.
23.11 kell 19:00. HC Kehra - Viljandi HC (Kehra Spordihoone, ülekanne Postimehes)
1. ringi tulemus: 17:25
Kehra sai avaringis kevadiselt finalistilt Viljandilt küll kindla kaotuse, kuid Balti liigas saadi paar nädalat tagasi revanš. Kolmapäeval on mõlema meeskonna peatreeneri hinnangul taas oodata võrdset lahingut.
«Meie mängupilt on viimasel ajal selline, mis pakub treenerile aina rohkem rahulolu,» sõnas Kehra peatreener Indrek Lillsoo ja kommenteeris, et eelmisel nädalal võõrsil saadud kaheväravaline kaotus Servitilt oli tegelikult välditav. «Viljandi arvestab meiega kolmapäeval kindlasti tõsisemalt kui Balti liiga kohtumises. Kodumängus tahaksime ikka võitu, et tabeliseisu parandada.»
Eelmises voorus vaba olnud Viljandi peatreener Marko Koks avaldas lootus, et järgmisel nädalal toimuva karikavõistluste finaalturniiri eel liigub tema hoolealuste vorm tõusuteel. «Probleemiks on olnud stabiilsus. Ühel hetkel teeme vahespurdi ja siis laseme vastasel näiteks neli väravat vastu visata,» sõnas Koks.
24.11 kell 19:00. Viimsi - Põlva Serviti (Viimsi Keskkool, ülekanne Postimehes)
1. ringi tulemus: 23:41
Liigatabelis teist kohta hoidva Viimsi/Tööriistamarketi peatreener Ain Pinnonen jäi realistiks ja tõdes, et vaatamata tema hoolealuste tabelikohale, oleks neljapäeval kaotuse vältimine üllatuslik.
«Serviti on kõva. Nad pole seni ühtegi punkti kaotanud ja ei tule ka neljapäeval midagi loovutama,» rääkis Pinnonen ja lisas, et eelmisel nädalal saadud neljaväravaline võit Tallase üle näitas, et Viimsi kontsentreeritus on paranenud. «Kui teise ringi alguses olime Tapa vastu väga lohakad, siis Tallase vastu oli mängupilt juba palju parem.»
Serviti on teist ringi alustanud üheväravalise võiduga Viljandi ja kaheväravalise võiduga Kehra üle. «Tegelikult on tasavägised mängud ka loomulikud, sest reaalsus on see, et kolme võistkonna komplekteeritus ju sisuliselt samasugune. Viimsi seevastu on pigem üllatusvõimeline ning kodus on nad tavaliselt suutnud üllatusvõimelisust ka realiseerida.»
Musting lisas, et Viimsi võimaliku edu üks võtmeid on see, kui hea päev on kogenud väravavahil Siim Patraelil. «Eks minu ülesanne on kindlasti see, et mängijad läheks mängule sajaprotsendilise keskendumisega. Muidu oleme haavatavad.»


description: Kohila VK/E-Service naiskonna teekond võrkpalli tugevaimas klubisarjas Meistrite liigas jätkus eile Serbia meistri Belgradi Vižuraga heideldes pea sama vägevalt kui avaringis, kus kohtuti Montenegro klubi Luka Bariga. Üllatus jäi siiski sündimata ja Eesti viimaste aastate edukaim klubi pidi teises eelringis kodus vastu võtma 2:3 kaotuse.

title: Vägeva etenduse pakkunud Kohila oli üllatusele lähedal


description: Tänavune Tradehouse’i noorsportlase 20 000-eurone stipendium läheb jagamisele ringrajasõitja Anastassia Kovalenko, odaviskaja Liina Laasma, vehkleja Karoliine Loidi, kiiruisutaja Saskia Alusalu ning suusataja Kaarel Kasper Kõrge vahel.

title: Viis Eesti noorsportlast jagavad omavahel 20 000 euro suuruse stipendiumi


description: Reedel algab Austraalia ralli ning Dmacki meeskonna Ford Fiestaga tulevad rajale ka Ott Tänak ja Raigo Mõlder. Ralli saab kohe hoogsa alguse ja avapäeval on kavas 11 kiiruskatset. Austraalia etapi võitja selgub pühapäeval.

title: Postimehe galerii: vaikus enne tormi ehk meeleolud enne Austraalia rallit


description: Vabavõitlussarjas UFC tegi ajalugu iirlane Conor McGregor, kes tõusis esimeseks meheks, kellel on üheaegselt kaks UFC meistrivööd. Läinud ööl nokauteeris McGregor teises raundis Eddie Alvareze.

title: Galerii: võidukas Conor McGregor tegi vabavõitluse ajalugu

maintext:
28-aastane iirlane hoidis varasemalt enda valduses sulgkaalu tiitlit, kuid nüüd on tema käes ka kergkaalu meistrivöö. McGregor ei andnud Alavarezele mingit võimalust ja domineeris matši algusest peale. Matš kuulutati lõppenuks üsna teise raundi alguses.
«Ma pole üllatunud, kuna vastased pole lihtsalt minu tasemel. Neil on kõik, mida vaja: suurus, käte siruulatus, pikkus. Kui mulle tuleks vastu suuruselt minuga võrdne mees, siis rebiksin tal ilmselt pea otsast,» teatas McGregor pärast matši. «Mitte keegi pole sellega hakkama saanud. Kõik, millest unistasin, on saanud reaalsuseks.»


description: Eile Brasiilias sõidetud vormel-1 etapi järel ütles kuuendana finišeerinud Carlos Sainz Jr, et vihmastes oludes peetud sõit oli äärmiselt ohtlik.

title: Brasiilia etapi kuues mees: sõit oli uskumatult ohtlik

maintext:
Hooaja eelviimane etapp Brasiilias algas juba vihmasajus ja starti lükati 10 minuti võrra edasi. Kui masinad lõpuks rajale lasti, sõitis turvaauto esimesed seitse ringi rajal ning alles siis läks võidukihutamiseks. Olud rajal olid aga endiselt väga keerulised, sest vihma sadas juurde ning rada oli äärmiselt märg ja nähtavus halb. Kui Kimi Räikkönen kaotas 21. ringil oma masina üle kontrolli, sõitis sellega vastu rajapiiret ja jättis auto ohtlikult stardisirgele, peatati sõit mõneks ajaks sootuks. Peagi lasti vormelimehed taas rajale, kuid juba 28. ringil lehvitati uuesti punast lippu, sest vihmasadu oli sõitmiseks liiga hull. Taas alustati mõne aja pärast sõiduga ning kui esimesed neli ringi viibis veel turvaauto rajal, siis alates 32. ringist alustati uuesti võidusõiduga.
Kuigi võistluste korraldajad andsid sõidu toimumiseks rohelise tule, siis kuuenda koha saanud Carlos Sainzi sõnul olid olud rajal väga kohutavad ja sõit äärmiselt ohtlik. «Kodust on muidugi väga kerge öelda, et miks need mehed seal võidu ei sõida, see pole enam F1. Rajal olles oli aga täiesti uskumatu, kui raske ja ohtlik see oli,» tunnistas Sainz.
«Ühel hetkel nägin Kimit enda ees piruetti tegemas ja olin vaid 10 meetri kaugusel, et oleksin talle 300km/h kiirusega sisse sõitnud. Kujutage ise ette, millise tugevusega see kokkupõrge oleks olnud, kui sellise kiirusega otsa sõidad,» andis Sainz mõista, et nii tema kui teised sõitjad olid äärmiselt õnnelikud, et eile keegi tõsisemat õnnetust ei teinud.


authors:
Kaarel Täll
Tairo Lutter

description: Täna toimus Soomes Olosel Eesti laskesuusatamise koondise teine kontrollstart, mille tulemusel panid treenerid paika esimesel maailmakarika etapil startiva koondise. Maailmakarika esimesel etapil teevad hooaja avastardi Kauri Kõiv, Rene Zahkna, Kalev Ermits, Grete Gaim, Johanna Talihärm ja Kadri Lehtla. Nimekatest meestest jäi koondisest välja Roland Lessing.

title: Katsevõistluste järel selgus Eesti laskesuusakoondis

maintext:
Kontrollstarte oli kokku kaks: 13. novembril peetud sprindietapp ning täna, 16. novembril peetud mass-start. Naistest oli nii täna kui ka sprindis kiireim Kadri Lehtla, meestest oli sprindietapil parim Kauri Kõiv, mass-stardis aga näitas kiireimat aega Rene Zahkna.
Koondise lasketreener Indrek Tobrelutsu sõnul katsevõistlused suuri üllatusi ei toonud. «Kui Rene Zahkna ja Roland Lessingu väikesed tervisemured ning Meril Beilmanni vigastus välja arvata, siis on meil ettevalmistusperiood läinud võrdlemisi kenasti ja suuri üllatusi katsevõistlused ei pakkunud. Nüüd peame ära ootama rahvusvahelised võistlusstardid, et näha, kus me muu maailmaga võrreldes oleme,» sõnas Tobreluts.
Esimest aastat täiskasvanute vanuseklassi kuuluv Meril Beilmann (21) on reieluukaela murru tõttu sunnitud hooaja alguse edasi lükkama. «Ootasin uut hooaega väga, kuid olulisem on tervis korda saada, et siis tugevamana uuesti võistlusradadele naasta,» sõnas Beilmann. Seda, kui kiiresti Beilmann taas rajale saab, näitab aeg. «Praegu pean kaks kuud hoiduma põrutavast koormusest jalale, mistõttu jälgin kohandatud treeningplaani ning tegelen aktiivselt taastusraviga. Pärast kahekuist raviperioodi otsustame koos arstidega, mis sammud on edasi vajalikud ja siis teame juba ka rohkemat öelda sellel hooajal startimise kohta,» kirjeldas Beilmann hetkeolukorda.
Maailmakarika koondis alustab hooaega juba 25. novembril Östersundis Rootsis, kus toimub esimene maailmakarika etapp. Hooaja avavõistlusel on kavas segateatesõidud, individuaaletapp, sprint ja jälitussõit. Hooaja avastardi teeb Östersundis ka teist aastat USAs õppiv ja treeniv Johanna Talihärm.
Kontrollstartide tulemused:
Naiste 7,5 km sprindietapi tulemused: Kadri Lehtla 24.39 (1+1); Grete Gaim 24.53 (1+2); Regina Oja 25.49 (0+0), Kristel Viigipuu 26.14 (2+1).
Naiste 5x2,2 km mass-stardi tulemused: Kadri Lehtla 33.59 (0+1+1+1); Grete Gaim 36.03 (1+1+2+2); Kristel Viigipuu 36.43 (0+0+1+4); Regina Oja 37.14 (1+0+1+1).
Meeste 10 km sprindietapi tulemused: Kauri Kõiv 27.41 (1+1); Kalev Ermits 27.47 (1+2); Rene Zahkna 28.00 (0+1); Johan Talihärm 28.11 (2+1); Martin Remmelg 28.17 (1+2); Roland Lessing 28.56 (0+3); Eno Vahtra 30.10 (3+1); Tarvi Sikk 31.11 (1+2).
Meeste 5x2,6 km mass-stardi tulemused: Rene Zahkna 35.20 (0+0+0+2); Kalev Ermits 36.03 (0+0+3+2); Johan Talihärm 36.23 (0+0+3+2); Martin Remmelg 36.34 (1+2+2+1); Kauri Kõiv 36.39 (1+2+3+2); Roland Lessing 37.15 (1+4+3+1); Eno Vahtra 38.47 (4+2+2+3); Tarvi Sikk 39.10 (3+1+1+2).


authors:
Ats Kuldkepp
Liis Treimann

description: Eesti korvpalli meistriliigas kaotas mullune poolfinalist TLÜ/Kalev kodusaalis Valga-Valka/Maks&Mooritsale 76:88 ja jätkab endiselt võiduta.

title: TLÜ/Kalev ei saanud taas silma pähe, seekord kaotati Valgale

maintext:
Valga juhtis poolajaks 41:33 ja teisel poolajal saadi parimal juhul sisse 22-punktiline eduseis.
Külaliste resultatiivseimana viskas Kristo Saage 29 punkti, Sandis Silavs ja Kristaps Kanbergs lisasid mõlemad 14 silma. TLÜ/Kalevile tõid Reimo Tamm 19 ja Martin Jurtom 17 punkti.
TLÜ/Kalev on meistriliiga hooaega alustanud kuue kaotusega, neist tagapool on vaid Audentes, kes on kogunud 10 kaotust. Valga on viie võidu ja nelja kaotusega viiendal kohal. TLÜ/Kalev pole silma pähe saanud ka Euroopa tugevuselt neljandas sarjas FIBA Europe Cupil, kus on kolmest mängust kaotatud kolm.


description: Lätit šokeeris uudis, et Daugavpilsis leiti sealse igavese tule monumendi juures söestunud laip. Hiljem selgus, et tegemist on triatlonis Läti meistriks tulnud 29-aastase Dmitri Kalininiga.

title: Enesetapu teinud Läti spordiässa söestunud laip leiti igavese tule juurest

maintext:
Surnukeha leiti 26. oktoobril Dubrovina pargis igavese tule juures. Täna kinnitati kohaliku politsei poolt, et tegemist oli Kalininiga, kes oli end ise põlema süüdanud, kirjutab Sputnik.
Läti meedia teatel kannatas Kalinin viimasel ajal vaimsete probleemide käes. Enne surma oli ta enda Facebooki kontole postitanud Islamiriigi sümboleid.


description: Mercedese tiimi juht Toto Wolff tunnistas, et mõne aasta pärast lõppeb meeskonna leping F1 sarjaga ning sealt edasi on seis lahtine.

title: Mercedese meeskonna tulevik F1 sarjas on lahtine

maintext:
«Me oleme andnud lubaduse osaleda kuni 2020. aastani, aga mis juhtub edasi, on veel teadmata. Minu arvamuse järgi kavatseme jääda vormel-1 sarja, kui see areneb positiivses suunas,» väitis Wolff.
Mercedese tiimi juhi enda leping on hetkel läbirääkimiste käigus uuendamisel, kuid sellegi kohta kinnitas Wolff, et kaua ei pruugi enam tema aeg jätkuda. «Tulin vormel-1 sarja Williamsi investorina. 2012. aastal sain ma Mercedeses praeguse rolli ja nüüd on aasta 2016. Ma ei jää F1 sarja igaveseks, ütleme umbes, et paariks aastaks veel,» selgitas Wolff.


description: Eesti võrkpallikoondislaste Robert Tähe ja Keith Pupartiga tugevdatud Lubini Cuprum ei suutnud Poola kõrgliigas järjekordset üllatust serveerida, kui kolmes geimis tuli tunnistada legendaarse Belchatowi Skra üleolekut. Kogu vastasseisu platsil viibinud eestlased seekord kahekohalise resultaadini ei jõudnud.

title: Täht ja Pupart ei suutnud kaheksakordset Poola meistrit murda

maintext:
Lubinis peetud vastasseisus Gheorghe Cretu juhendatava Cuprumi ja kaheksakordse meistri Skra vahel oli tõeliselt haarav avageim, milles Cuprum juhtis 23:21, kuid seejärel enam punktivõiduni ei jõutud. Ülejäänud kahes geimis oli külaliste ülekaal selge, kui koduteele asutakse 3:0 (23, 19, 19) võiduga, vahendab volley.ee.
Robert Täht sai mängu jooksul 17 tõstet, millest seitse lõppesid punktivõiduga. Blokis kogus Eesti koondislane ühe ja pallingul samuti ühe punkti. Keith Pupartile tõsteti tänases kohtumises kümme palli, millest pooled eestlane ka realiseeris. Blokis ega pallingul Pupart punktiväärilist sooritust ei teinud.
Seitsme vooruga 14 punkti kogunud Lubini meeskond kohtub järgmisena võõrsil Gdanski Lotos Trefliga.


authors:
Kaarel Täll
Raul Mee

description: «Eesti Olümpiakomitee hakkab sportlasele korralikku palka maksma vaid juhul, kui tiitlivõistlustelt on supertulemus ette näidata. Jääb küsimus: kuidas peaks jõudma supertulemuseni, kui ettevalmistuseks pole raha?» arutleb judoka Juhan Mettis Eesti spordi igipõlise küsimuse ehk rahastamise üle. 26-aastane Mettis jõudis sellel aastal medalikohale neljal MK-etapil ning Euroopa meistrivõistlustel sai ta seitsmenda koha. Rio olümpialt jäi tartlane välja kõige napimalt.

title: Kuidas väljuda rahastamise nõiaringist?

maintext:
Kokkuvõttes pole Mettisel ühtegi tiitlivõistluste medalit ette näidata ja see omakorda tähendab, et praegu on ta Eesti Olümpiakomitee (EOK) silmis C-taseme sportlane, kes saab iga kuu 500 eurot ettevalmistustoetust. Mettise kolleeg Grigori Minaškin tõusis EMil kolmandale kohale ning tema seis on täiesti teistsugune: ettevalmistustoetus on 1400 eurot kuus ning sellele lisandub 950 euro suurune netopalk. Minaškin käibki kogu sügise mööda välislaagreid, Mettis töötab samal ajal Tartus kehalise kasvatuse õpetajana, olles ka klassijuhataja. Lisaks korraldab ta õhtuti judotreeninguid.
Detsembris läheb Minaškin koos treeneri Aleksei Budõliniga Jaapanisse võistlema ning hiljem jäädakse kaugele maale laagrisse. Tegelikult oleks rahvusvaheline alaliit hea meelega rahastanud ka Mettise Jaapani-reisi, kuid sportlane ei saanud töökohustuste tõttu laagrisse sõita.
«Tööandja tuli eelmise olümpiatsükli jooksul mulle palju vastu ja olen selle eest väga tänulik. Nüüd peab tööd ka tegema,» tunnistas ta. «Praegu võtsin spordi osas aja maha ja selle aastanumbri sees olen kodus, samal ajal püüan vaikselt trenni teha. Esimene treeninglaager on planeeritud jaanuarisse. Kogu see hooaeg on üks suur küsimärk, kuid kindel on see, et püssi ma põõsasse veel ei viska. Eesmärgiks on EM ja MM, mis toimuvad Poolas ja Ungaris.»


description: Tänavuse vormel-1 hooaja komeet on kindlasti septembris 19-aastaseks saanud hollandlane Max Verstappen, kes alustas aastat Toro Rosso ridades, kuid peagi vahetas Daniil Kvjatiga kohad ja sai istumise alla võimsa Red Bulli vormeli. Edu polnud vaja pikalt oodata ja juba oma esimesel etteastel uue tiimi eest võitis ta Hispaania GP, kerkides kõigi aegade noorimaks võidumeheks. Järgmiseks aastaks on mehel veel suuremad plaanid: võidelda tiitli nimel.

title: Verstappen jahib järgmisel aastal tiitlit

maintext:
Motorsport.com uuris, kas noor talent mõtleb juba sarja võidust. «Absoluutselt, mõttemaailm muutub täielikult, kui ühel hetkel istud autos, millega on võimalik tiitlit eest võidelda,» ütles ta. Meeskonna vahetamine oli Verstappeni jaoks silmiavav kogemus ja tunnistab, et võimsam mootor vajas harjumiseks aega. «Kõige tähtsam on vormeli piiride tundma õppimine. Kuidas sõita erinevate ilmaolude ja stsenaariumite puhul. Tunnen end gaasi- ja piduripedaali juures üha mugavamalt.»
Hetkel tunneb ta end vabalt ja tuleviku pärast ei muretse. «Suurde tiimi jõudes tekib teistsugune arusaam. Võitlen poodiumikohtade ja etapivõitude nimel ning see tekitab vabama tunde.» Tänavu on Red Bull ainsana Mercedesele reaalset ohtu kulutanud ja kindlasti püsib võimalus, et Verstappen ja Red Bull järgmisel aastal veel ühe sammu Mercedesele lähemal istuvad.


authors:
Postimees Sport
Timo Anis

description: Austraalias alustati autoralli MM-sarja viimast etappi ning otsustava päeva eeel hoiab esikohta Volkswageni meeskonda kuuluv Andreas Mikkelsen. Ott Tänak ja Raigo Mõlder (DMACK, Ford Fiesta) kihutavad kaheksandal kohal, kaotust Mikkelsenile on kogunenud veidi üle kahe minuti.

title: Otse: Tänak alustab Austraalia ralli viimast päeva kaheksandalt kohalt


description: Inimeste hirmu USA presidendivalimised võitnud Donald Trumpi ees on oma turunduses ära kasutanud juba mitmed ettevõtted. Mehhiklasest vormel-1 piloodi Sergio Perez sponsor läks aga Perezi hinnangul liiga kaugele ning vormelimees lõpetas päikeseprille tootva ettevõttega suhted.

title: Mehhiklasest vormelipiloodil ajas Trumpiga seotud nali harja punaseks

maintext:
Üks kõlavamaid Trumpi valimislubadusi oli ehitada mehhiklaste raha eest USA lõunapiirile müür, et takistada illegaalsete immigrantide sissevoolu. Päikeseprilli tootemark Hawkers, mis alles eelmisel nädalal sõlmis Force India mehe Pereziga sponsorlepingu, kirjutas Trumpi valimisvõidu peale Twitterisse, et nüüd on viimane aeg mehhiklastel nende päikeseprillid osta.
«Mehhiklased, te peaksite kandma meie päikeseprille, et varjata oma nutvaid silmi, kui te müüri hakkate ehitama,» kirjutas Hawkers. Perezile enda rahvuskaaslaste üle naljaviskamine ei meeldi ning sotsiaalmeedia vahendusel läkitas vormelipiloot ettevõttele ka koheselt sõnumi. «Lõpetan teiega täna koostöö. Ma ei luba kunagi kellelgi oma riigi üle nalja teha,» kirjutas Perez. Hawkers on praeguseks postituse eemaldanud ning Perezi ja mehhiklaste ees ka vabandust palunud.


description: Eile teatas 18 hooaega korvpalliliigas NBA mänginud Ray Allen, et on otsustanud karjääri lõpetada. Boston Celticsi aegadel Alleni tiimikaaslane olnud Rajon Rondo kostitas vanameistrit aga paljude arvates solvava lausega.

title: Endine tiimikaaslane solvas karjääri lõpetanud legendi

maintext:
«Mis ta ei olnudki veel juba lõpetanud?» küsis Rondo ajakirjanikult, kes talt endise tiimikaaslase karjääri lõpetamise kohta kommentaari küsis. Tegelikult jättis Allen tõepoolest möödunud hooaja vahele, kuid ametlikult polnud ta kunagi karjääri lõpetamisest rääkinud. Paljud arvasid, et tema tagasitulek on vaid aja küsimus.
Samuti mõlema mehega koos Bostonis mänginud Paul Pierce on varasemalt tunnistanud, et Allen ja Rondo ei saanud omavahel läbi. «Neil olid imelikud suhted. Väljakul olime kõik head sõbrad, aga muul ajal ajas Ray oma asja. See oli lihtsalt tema viis. Ray ei tulnud isegi meeskonna ühissöömistele. Tõenäoliselt ei meeldinud talle Rondo kuigi palju, aga ega kõik, kellega sa koos mängid, ei peagi sulle meeldima,» rääkis Pierce.


description: Ungarlanna Katinka Hosszu, kes Rio olümpiamängudel võitis neli medalit ning äsja saavutas enda karjääri viienda MK-sarja üldvõidu osales Ungari lühiraja meistrivõistlustel. Raudseks Leediks kutsutav ujuja hüppas vette kõigil aladel, aga sai ühe disklahvi ning ideaalset võistlust sooritada ei suutnud.

title: Olümpiavõitja Hosszu oli Ungaris tegemas täiuslikku võistlust, aga sai vastuolulise disklahvi

maintext:
Viimastel aastatel on Hosszu osalenud kõikidel individuaaldistantsidel Ungari lühiraja meistrivõistlustel, mida on kokku 17. Ta oli tänavu väga lähedal saavutusele, et võita kõik võimalikud alad, aga sai 50 m vabalt eelujumises disklahvi, vahendas Priit Aaviku ujumisblogi.
Ungari Ujumisliidu sõnul liigutas Hosszu 50 m vabalt eelujumise ajal stardipuki peal olles jalga, kui kostus käsklus «kohtadele» mis põhjustas ujuja diskvalifitseerimise. Pärast disklahvi oli Hosszu oodatult pettunud otsuse üle. «Ma olen väga pettunud, sest ma ei tunne, et see oli aus otsus. Kui ma õigesti mäletan, siis ma ei ole disklahvi vale stardi eest saanud viimase 10 aasta jooksul,» ütles ujuja.
Kuigi kolmekordsel olümpiavõitjal ei õnnestunud 50 m vabaltujumise võitu endale napsata, siis võitis ta ikkagi 16 kuldmedalit tänavustel lühiraja meistrivõistlustel.


description: Eesti jalgpallimeistrivõistlustel peetakse täna üleminekumänge. Teiste hulgas kohtuvad ka Nõmme Kalju U21 (Esiliiga A) ja Tartu Welco (Esiliiga B). Esialgsetel andmetel peaks Kalju kirja saama tehnilise kaotuse, kuna nende algkoosseisu kuulus Henrik Pürg.

title: Nõmme Kalju duubelmeeskond langeb rumala eksimuse tõttu madalamasse liigasse

maintext:
Eesti meistrivõistluste juhendi punkt number 32.20 ütleb: «Duubelvõistkonna üleminekumängus ei tohi osaleda sellesse võistkonda üles antud mängija, kes on alates 22. juulist 2016. a kuni hooaja lõpuni mänginud põhivõistkonna eest rohkem kui 50% mängudest.»
Kalju põhimeeskond on selle aja jooksul mänginud 18 kohtumist, millest Pürg osales 16. Seega peaks olema selge, et reeglite vastu on eksitud.
Juhendi punkti number 18.5 kohaselt peaks Kalju eksimuse tõttu nüüd madalamasse liigasse langema: «Esimesel üleminekumängul diskvalifitseeritud või loobumiskaotuse andnud võistkond loetakse üleminekumängude kaotajaks. Juhul kui teisel üleminekumängul võistkond diskvalifitseeritakse või annab loobumiskaotuse, loetakse see võistkond kaotajaks sõltumata esimese mängu tulemusest.»
Pragu viitab kõik sellele, et Kalju U21 mängib järgmisel hooajal Esiliiga B-s, Welco tõuseb aga Esiliiga A-sse.


description: Bahrain Merida meeskond on järgmiseks hooajaks värvanud tõelise rahvaste paabeli – leping on sõlmitud koguni 12 erineva riigi ratturiga. Värskeimaks täienduseks on 27-aastane hiinlane Meiyin Wang, kes on alates 2009. aastast sõitnud kontinentaalklubides.

title: Sportlasteed kergejõustiklasena alustanud rattur maandus tippklubisse

maintext:
«Ta on üks paremaid kui mitte parim Hiina tegevrattur ning tema tulemused ja kogemused näitavad seda,» vahendab Spordipartner klubi mänedžeri Brent Copelandi sõnu.
Ratturina on Bahrain Merida taolise tippmeeskonnaga ühinemine unistuse täitumine. «Minu kui endise kergejõustiklase jaoks oli sellise saavutuseni jõudmine veel raskem,» ütles Wang.


description: Bulgaarias võistkondliku EM-valikturniiril sai Eesti sulgpallikoondis avakohtumises kindla 4:1 võidu Leedu üle.

title: Eesti sulgpallurid võitsid EM-valikturniiril Leedut

maintext:
Edukalt alustasid segapaarismängus Kristin Kuuba ja Mihkel Laanes, kes võitsid 21:13, 21:12 Edgaras Slusnyse ja Gerda Voitechovskaja. Teise võidupunkti tõi üksikmängus Raul Must, kes oli parem Karolis Eimutaitisest 21:10, 21:11.
Ainsa punkti sai Leedu naiste üksikmängus, kui Akvile Stapusaytite (BWF 89.) sai tund aega kestnud pingelises mängus jagu Getter Saarest (BWF 116.) 21:18, 22:24, 23:21. Otsustava võidu said eestlased meeste paarismängus, kui Kristjan Kaljurand ja Raul Käsner alistasid 21:14, 21:6 Karolis Eimutaitise ja Edgaras Slusnyse.
Viimase võidu vormistasid Kristin Kuuba ja Helina Rüütel naiste paarismängus Vytaute Fomkinaite ja Gerda Voitechovskaja vastu 21:12, 21:17. Finaalturniirile Poolas pääseb alagrupi võitja. Eesti kohtub homme Fääri saartega ja pühapäeval seisab ees vastasseis eeldatava alagrupi favoriidi Bulgaariaga.


description: Belgia jalgpallikoondise peatreener Roberto Martinez lausus päev enne homset Belgia-Eesti MM-valikmängu Tubizes asuvas treeningkeskuses peetud pressikonverentsil, et Eesti mängupildi muutus Martin Reimi käe all on olnud muljetavaldav.

title: Roberto Martinez: Eesti mäng on Martin Reimi käe all mulje muljet avaldanud

maintext:
«Teie uus treener, Martin Reim, on mulle muljet avaldanud. Mängite dünaamiliselt ja kõik, mis toimub teie rünnaku ehitamisel, käib [Konstantin] Vassiljevi kaudu, kes on väga hea mängija. Ta annab nii väravasööte kui ka lööb ise väravaid. Uus treener tõi kaasa uued põhimõtted palliga mängimisel, mis paistsid välja juba Kreeka vastu – teile löödi küll kiire värav, kuid mängupilt oli teil hea. Näen, et see on uus meeskond, mis läheb ajaga aina tugevamaks. Usun, et näeme homme Eesti poolt head võitlust, peame Vassiljevi osas ettevaatlikud olema,» sõnas Martinez.
Millele Belgia eestlasi peatades ennekõike keskendub? «Mängijad peavad olema lõdvestunud ja keskenduma sellele, mida meie teeme. Muidugi peame olema teadlikud Eesti taktikast, aga ennekõike tuleb panna rõhku oma mängule,» märkis Martinez.
Kohaliku ajakirjaniku küsimusele, kas Belgia soovib edasipidigi pidada maavõistlusi Hispaania ja Hollandi suguste koondistega, sest alagrupiturniir peaks neile osutuma kergeks jalutuskäiguks, vastas Martinez: «Loodetavasti on teil õigus! Aga iga meeskond võib hästi mängida, nägime seda EMil. Malta ja Gibraltari vastu suutsime hoida kõrget taset ja see tõi edu. Muidugi tahan tugevaid maavõistlusi, näiteks enne kevadist mängu Kreekaga. Aga ma pole nõus, et valikmängud oleksid meie jaoks lihtsad,» rõhutas Belgia peatreener.
Kas võiduta jäämine oleks homme katastroof? «Me ei vaata asjale nii. Peame hästi mängima, katastroof on see, kui me seda ei suuda. Tulemusest räägime pärast mängu. Oma mäng tuleb esimesest minutist peale suruda. Loodetavasti teeme seda sama intensiivselt nagu näiteks Hollandi vastu algusest peale suutsime,» sõnas Martinez.
Vigastusega hädas olnud poolkaitsja Moussa Dembele homme platsile ei jookse. «Andsime talle loa tagasi Tottenhami juurde minna. Tema vigastus ei olnud tõsine, aga polnud mõtet temaga riskida. Meie eesmärk on ennekõike mängijat aidata ja klubiga koostööd teha. Kõik teised on terved, Steven Defour on pisut kange, aga kõik peaks korda saama,» rääkis Martinez.


authors:
Postimees Sport
Mihkel Maripuu

description: Sten Priinits sai Buenos Aireses peetud meeste epee MK-etapil 14. koha. Kaheksandikfinaalis pidi Priinits tunnistama väga võitluslikus kohtumises itaallase Enrico Garozzo 15:13 paremust.

title: Sten Priinitsa teekond Buenos Aireses lõppes kaheksandikfinaalis


description: Eesti Curlingu Liit sõlmis käesolevaks hooajaks lepingu šotlasest treeneri Brian Grayga. Välistreerneri leidmine Eestile on saanud teoks eelkõige tänu Eesti Olümpiakomitee treeneritoetusele, programmis osalenud võistkondade toetusele ja koostööpartneritele.

title: Eesti jääkeegel pürib tunnustatud šotlase juhendamisel olümpiale

maintext:
Alaliidu presidendi Fred Randveri sõnul on eesmärgiks Eesti jääkeeglimängijate taseme tõstmine ning lisaks soovib alaliit panustada maksimaalselt 2018. aasta olümpiamängudele kvalifitseerumiseks. «Loodame väga, et Grayl õnnestub aidata Eesti jääkeeglivõistkond esmakordselt olümpiajääle. On väga rõõmustav, et meie mängijad saavad sedavõrd otsustaval hooajal treenida järjekindlalt ühe ja väga tugeva treeneri käe all,» sõnas Randver.
Esmakordselt Eesti jääkeegli ajaloos on Eesti segapaari võistkonnal võimalik tagada pääs olümpiamängudele. 2018. aasta taliolümpiale pääsemine sõltub 2017. aasta MMi sooritusest. «Möödunud aasta aprillis teenitud kvalifikatsioonipunktidele tuleb sel hooajal teenida lisa ning Kanadas toimuval MMil tuleb Eesti segapaaril saada vähemalt 6.-9. koht,» selgitas alaliidu juht.
Treeneri Brian Gray sõnul on tema ootused Eesti mängijatele väga selged: «Tuleb mängida paremat curling’ut. See tähendab seda, et iga mängija ja iga tiim mängib kasvaval tasemel. See innustab sporti rohkem panustama, sest Eesti jääkeegel vajab noori mängijaid, et spordiala edasi arenaks.»
Brian Gray juhendamisel jõudis Eesti segapaar Turman/Lill tänavu segapaaride MMil kuuendale kohale, teenides sellega seitse kvalifikatsioonipunkti 2018. aasta taliolümpiaks. Koostöö raames juhendab Gray Eesti koondist ka tänavu Kanadas toimuval MMil. Lisaks koondisemängijate treenimisele viib Gray Eestis hooaja jooksul igal kuul läbi ka ühe neljapäevase laagri, kuhu on oodatud osalema kõik Eesti võistkonnad, et oma mängutaset tõsta.
Brian Gray on juhendanud kokku kuue riigi jääkeeglimängijaid ning viinud Šveitsi naiskonna 2000. aasta MMil teisele kohale. Ta on juhendanud tiime Itaalias, Šveitsis, Tšehhis, Türgis ja Lätis.
Jääkeegel alustas Eestis 16. hooaega. Käesoleva hooaja tippsündmusteks kujunevad segapaaride maailmameistrivõistlused Kanadas, samas on teoreetiliselt olümpiamängudele võimalik pääseda endiselt ka Eesti naiste ja meeste koondistel.
Jääkeegel on rahvusvaheliselt üks kõige kiiremini kasvavaid talispordialasid. Tegemist on olümpiaalaga, mida saavad harrastada väga erineva vanuse ja füüsilise ettevalmistusega inimesed, sealhulgas ka liikumispuudega inimesed. Ala sobib nii tõsisemaks sportlikuks harrastuseks kui meelelahutuslikuks seltskonnamänguks nii perekeskselt, kui kolleegidega. Eestis saab jääkeeglit mängida regiooni parimaid tingimusi pakkuvas Tondiraba jäähallis. Hooaeg kestab Eestis mai lõpuni.


authors:
Kadi Parts
Foto
Sille Annuk

description: Homme algab Glasgows sulgpalli Grand Prix sarja turniir, kus osaleb ka Eesti esireket Raul Must.

title: Raul Must võistleb maailmakarikaetapil Šotimaal

maintext: Maailma edetabelis hetkel 54. kohal asuv Must sai turniiriks viienda asetuse. Tema esimene vastane homme hilisõhtul peetavas mängus selgub kvalifikatsioonivõistluselt. Esimese asetusega mängija turniiril on maailma 21. reket Hsu Jen Hao Hiina Taipeist. Eelmisest aastal tõi Šotimaa turniir Mustale edu, kui ta jõudis toona poolfinaali.


authors:
Kadi Parts
Foto
Kristjan Teedema

description: Lõppenud nädalavahetuse kostitas meid heade sõnumite Belgias mängivate eestlaste kohta. Võidukad olid nii Taavi Nõmmistu kui Andres Toobali koduklubid.

title: Belgias olid võidukad nii Nõmmistu kui Toobali koduklubid

maintext:
Võimsama esituse tegi Nõmmistu võistkond Maaseiki Noliko, kes alistas Meistrite liiga viimases eelringis kahel korral 3:0 Gröningeni klubi Hollandist ja jõudis tugevaimas klubisarjas alagrupiturniirile. Eestlane mängis seeria viimases geimis, kus ta lõi kolmest tõstest punktiks kaks, kirjutas volley.ee. Alagrupifaasis ootavad Maaseiki tugevad konkurendid Venemaalt (Moskva Dünamo), Poolast (Kędzierzyn-Koźle ZAKSA) ja Türgist (Istanbuli BBSK).
Andres Toobali koduklubi Antwerpeni Callant Topvolley alistas Belgia meistriliigas Zoerseli võistkonna 25:14, 25:19, 25:18. Järgmiseks ootab ees aga tõeliselt põhimõtteline lahing, kui laupäeval lähevad meie meeste klubid omavahel vastamisi. Kohtumine on intrigeeriv ka tabeliseisu arvestades, sest mõlemad võistkonnad on kuuest mängust võitnud viis ja hoiavad tabelis teist ja kolmandat kohta. Antwerpeni saldo on 15 punkti, Maaseikil 14.
Eestlanna Nette Peit aitas Lindesbergi klubi esmalt 3:0 (25:18, 25:12, 25:18) võidule Sollentuna üle. Rahvusnaiskonna pallur oli 17 punktiga kohtumise resultatiivseim, jäädes tosinaga plussi.
Nädalavahetusel tuli sama seisuga aga tunnistada Rootsi meistrisarja ülivõimsa liidri Engelholmi paremust. Geimid lõppesid 14:25, 18:25, 18:25. Peidilt ühtlasi ka üks hooaja halvemaid matše. Ta tõi küll kümme punkti, ent rünnakul realiseeris nurgaründaja 29 tõstest vaid üheksa. Veelgi suuremad olid probleemid vastuvõtul, kus tema pealt tuli kaheksa otseviga. Eestlanna efektiivsusnäitaja oli matši lõpuks -4.
Lindesberg on kogunud kaheksa mänguga 15 punkti. Ühe vähempeetud kohtumise juures on sama saldo Örebrol ja Halmstadi Hyltel. Engelholm on seitsme matši peale kaotanud vaid ühe geimi. Järgmise meistriliiga kohtumise peab Lindesberg 3. detsembril, mil võõrsil on vastaseks Svedala naiskond.
Võidulisa ei õnnestunud teenida ka Bundesligas mängival Liis Kullerkannul. Tema koduklubi Erfurti Schwarz-Weiß jäi kindlalt 17:25, 15:25, 11:25 alla Wiesbadenile. Eestlanna sekkus avageimis vahetusest ja kuulus kolmandas põhikoosseisu. Statistikasse läks aga vaid kaks pallingut ja üks blokki lennanud rünnak. Viiest mängust teenitud nelja punktiga ollakse tosina naiskonna konkurentsis üheksandad.
Kergemat ülesannet pole oodata ka eesoleval nädalavahetusel, kui minnakse vastamisi kõik viis kohtumist võitnud Schwerini naiskonnaga.


description: 58-aastaselt suri tuntud Soome spordiarst Aki Hintsa, kes tegi endale nime vormel-1 tippmeeskonna McLareni juures.

title: Soome vormeliüldsus leinab varalahkunud arsti

maintext:
Hintsa liitus McLareniga 1998. aastal ning selle aja jooksul aitas ta MM-tiitliteni nii Mika Häkkineni kui Lewis Hamiltoni. Lisaks tegi ta lähedast koostööd ka Kimi Räikköneniga, kes kuulus McLarenisse aastatel 2002-2006. Vähkkasvajaga võidelnud Hintsa osales viimati MK-etapil septembris, kui toimus Itaalia GP.
McLareni pressiteates toodi välja, et Hintsa mängis eriti suurt rolli Lewis Hamiltoni arengul, kuna just soomlase juurest sai britt abi eriti stressirohketel aegadel. «Jumal õnnistagu sind, hea sõber. Sind hakatakse igatsema. Sind hakatakse igatsema rohkem, kui nende sõnadega on võimalik öelda, rohkem, kui sa ise oskad ette kujutada,» seisis meeskonna pöördumises.


description: Inglismaa jalgpallimeistrivõistlustel teenis täna võimsa võidu Eesti koondise kapteni Ragnar Klavani tööandja FC Liverpool, kes alistas koduplatsil 6:1 Watfordi.

title: Liverpool tõusis võimsa võiduga Premier League’i liidriks

maintext:
Liverpool asus juba poolajaks 3:0 juhtima – väravad said kirja Sadio Mane (27. minutil), Philippe Coutinho (30. minutil) ja Emre Can (43. minutil). Teisel poolajal tegid võitjate ridades skoori veel Roberto Firmino (57. minutil), taas Mane (60. minutil) ning Georginio Wijnaldum (90.+1. minutil). Külaliste ainsa tabamuse autoriks oli Daryl Janmaat 75. minutil.
Klavan pidi tänast kohtumist vaatama vahetusmängijate pingilt. Eestlase põhikonkurent algkoosseisukohale, horvaat Dejan Lovren oli küll haigestunud, kuid Klavan algrivistusse siiski ei mahtunud. Joel Matipi kõrval alustas keskkaitses Lucas Leiva.
Liverpool tõusis nüüd 26 punktiga Premier League’i ainuliidriks. Teine on Londoni Chelsea 25ga, kolmas Manchester City 24ga ja neljas Londoni Arsenal samuti 24ga.
Turniiritabel:
1. Liverpool 26 punkti
2. Londoni Chelsea 25
3. Manchester City 24
4. Londoni Arsenal 24
5. Tottenham 21
6. Everton 18


description: Endine Saksamaa jalgpallikoondise väravavaht Tim Wiese tegi võiduka debüüdi profimaadluse sarjas WWE (World Wrestling Entertainment).

title: Galerii: Saksamaa koondise väravavaht tegi profimaadluses võimsa debüüdi

maintext:
Münchenis toimunud matši ajal skandeeris rahvas Wiese nime ning endine jalgpallur täitis kõik fännide ootused. Wiese, kes maadlusringis kasutab nime «Masin», oli ühes meeskonnas koos oma ala staaride Cesaro ja Sheamusega ning areenilt lahkuti kindla võiduga Bo Dallase ja The Shing Stari üle.
Wiese kuulus aastatel 2008-2012 Saksamaa jalgpallikoondisesse, kuid pidi pidevalt leppima varumehe rolliga. Enne maadlusdebüüti kritiseeris ta koondise peatreenerit Joachim Löwi, kuna viimane andis talle liiga vähe mänguaega. Kokku esindas Wiese Saksamaad kuuel korral ning käis ka 2010. aasta MMil, kus sai kaela pronksmedali.
Klubikarjääri säravaimad aastad veetis ta Bremeni Werderi ridades.


description: Venemaa laskesuusataja Olga Viluhina otsustas 28-aastaselt karjääri lõpetada.

title: Venemaa laskesuusatäht tõmbas karjäärile joone alla

maintext:
Eesti suusalootus mehistub sõjaväge meenutavas spordikoolis
Sünnist saati võitlejahingega olnud mäesuusataja Tormis Laine teab täpselt, mida tahab. Plaan sai valmis mõeldud juba ammu: kerkida esimeseks eestlaseks, kes jõuab maailma ühel populaarsemal suusaalal päris tippu. Augustis 16-aastaseks saanud noormees on raskete väljakutsetega harjunud ja teab, et töö on see, mille abil saab kõik võimalikuks. «Ma pole kunagi olnud mingi talent, olen töömehe näide. Sündides ei olnud mul erilisi sporditegemise eeldusi, pigem vastupidi: kõõrsilmad, x-jalad, lampjalad, astma ja allergiad,» meenutab ta. Nüüd alustab Laine aga teist õppeaastat maailma üheks paremaks spordikooliks peetavas Stamsi suusainternaatkoolis, mille vilistlased on võitnud sadu medaleid.


description: Inglismaa jalgpallimeistrivõistlustel tänavu raskustes olnud Manchester United teenis täna suhteliselt kindla võidu, kui võõrsil mängiti 3:1 üle Swansea City.

title: Zlatan skooris ja ManU võitis

maintext:
Eilses Inglismaa jalgpalli kõrgliiga mängus Burnley ja Manchester Unitedi vahel rikkus reegleid ManU peatreener Jose Mourinho, keda võib nüüd oodata mängu- või koguni staadionikeeld.
Fotod: ManCity kaotas taas punkte, Liverpool liidritega ühel pulgal
Inglismaa jalgpallimeistrivõistlustel on oma esialgse hoo minetanud Manchester City. Hooaja alguses järjest võite noppinud City on nüüd kõikide sarjade peale võiduta viies kohtumises järjest. Täna viigistas City koduväljakul Premier League'i kohtumises 1:1 Southamptoniga.


authors:
Siim Kaasik
Ken Blaze Usa Today Sports

description: Korvpalliliigas NBA sai oma hooaja üheksanda võidu Cleveland Cavaliers, alistades Toronto Raptorsi 121:117.

title: Jamesi isetu mäng aitas Clevelandi järjekordse võiduni


description: Rally Estonia korraldusmeeskond teatas täna pressiteate vahendusel, et 2017. aastal Eestis nimetatud rallit ei toimu. Tagasi loodetakse tulla 2018. aastal.

title: Pettumus rallisõpradele: Rally Estoniat järgmisel aastal ei toimu

maintext:
Rally Estonia on kolme viimase aastaga tõusnud FIA ERC Euroopa autoralli meistrivõistluste parimate rallide hulka, mida on kinnitanud sõitjad, sarja promootor Eurosport Events ja Rahvusvahelise Autoliidu FIA vaatlejad. Enne esimest Rally Estoniat, mis sõideti 2010. aasta juulis, seadsid korraldajad endale eesmärgiks viia Eesti meistrivõistluste etapp uuele tasemele, olla Baltikumi suurim autospordisündmus ja tuua Eestisse rahvusvahelise tippsarja etapp. Seitsme aastaga on need eesmärgid täidetud ja korraldusmeeskond on nüüd olukorras, kus soovitakse leida uued ja veel kõrgemad eesmärgid.
2014. aastal oli auto24 Rally Estonia esmakordselt autoralli Euroopa meistrivõistluste etapp ja esimesel aastal tunnistati ralli Eurosport Events ja FIA vaatlejate poolt sarja parimaks. 2016. aasta võistlus oli ralli direktori Urmo Aava hinnangul seni parima tehnilise korraldusega ralli. Rally Estoniat on nende seitsme aasta jooksul iseloomustanud pidev progress, mis on väljendunud uuenduste näol nii sõitjatele kui kümnetele tuhandetele rallifännidele raja ääres. Vaadates tulevikku, on selge, et selline progress peab jätkuma.
Hetkeolukorras on auto24 Rally Estonia korraldajate jaoks tarvis seada uued sihid, millisena Baltikumi suurim autospordisündmus tulevikus välja nägema hakkab ja leida võimalused selle realiseerimiseks. Kuna eesmärke ei seata üheks aastaks, siis parema tulemuse saavutamiseks on vajalik selgeks teha, kuhu liigub autoralli maailmas, millised on võimalikud rahvusvahelised sarjad, mille kalendrisse võiks auto24 Rally Estonia tulevikus kuuluda, et saaksime kodus sõitmas näha meie autoralli tippe. Selle kõige valguses otsustasid auto24 Rally Estonia korraldajad võtta aja maha ning 2017. aastal auto24 Rally Estonia ei toimu.
«Me usume, et kõik osapooled mõistavad seda otsust. Nende seitsme aastaga on loodud suurepärane autospordisündmus ja kokku pandud hästi toimiv meeskond. Nüüd peame seadma uued eesmärgid, sest paigalseis pole meie jaoks lahendus. Me täname omalt poolt erinevaid Eesti riigi ametkondi ja asutusi, kes on meid toetanud, meie toetajaid ja koostööpartnereid läbi nende aastate, kohalikke omavalitsusi ja elanikke, kelle teedel ja maadel oleme saanud oma võistlust korraldada, sõitjaid, kogu meie korraldusmeeskonda läbi aastate ning loomulikult neid kümneid tuhandeid rallifänne, kes seitsme aasta jooksul on juulikuus alati Lõuna-Eestis kohal olnud, et saada osa suurest rallipeost,» ütlevad ralli korraldajad Urmo Aava, Tarmo Hõbe ja Silver Kütt.
Tarmo Mutso, EAS turismiarenduskeskuse direktor: «Rally Estonia meeskond on teinud head tööd, luues kohalikust suurvõistlusest rahvusvahelise tippsündmuse Eestis. Kahjuks näitab antud olukorda jõudmine, et kui me kõik oleme panustanud suure sündmuse ülesehitusse ja teatavale tasemele tõstmist siis selle säiltamiseks ja järgmisele tasemele tõusmiseks kipub tee püsti tõusma. Eesmärkide täitmine on innustuseks seada uued eesmärgid ja me ei saa jätta sarnaste suursündmuste korraldajaid siin üksi vastutama. Põhjuseid, miks asjad nii on, on lihtne leida, meil tuleb aga leida lahendusi. Usun, et see vaheaasta on kõigile heaks võimaluseks peeglisse vaadata ja tulla välja uute lahendustega, et 2018. aastal saaksime taas osa sellest suurtest spordisündmusest Eestis.»
Margus Tomberg, Sanoma Baltics AS juht: «Auto24 jaoks on olnud see väga hea koostöö, millest on võitnud mõlemad pooled. See pühendumus luua parimat autospordisündmust ja uute ideede väljapakkumine on väärt eraldi esiletõstmist ja julgustan ka teisi erasektori esindajaid tulevikus sellesse sündmusesse panustama. Ralli mõistes, see on olnud üks vinge sõit ja me täname selle eest!»
Tarvi Pürn, Kultuuriministeeriumi spordi asekantsler: «Rally Estonia on Eesti üks silmapaistvaim rahvusvaheline spordisündmus. Tulemusliku poole ja sellega kaasneva üleeuroopalise meediatähelepanu kõrval on oluline läbi turismi tekkiv positiivne majanduslik mõju. Rally Estonia on seetõttu hea näide, miks peaks riik tulevikus rohkem tähelepanu pöörama ühelt poolt spordimaastikku rikastavatele ning teisalt positiivselt majandust toetavatele suurvõistlustele. Loodan, et tegemist on ajutise pausiga ning ka tulevikus on Eesti rallisõpradel võimalik sel tasemel võistlusi kodus nautida!»


description:
Võrkpalli Euroopa Meistrite liigas alustas täna teise eelringi mänge Kohila naiskond, kes oli avaringis kahe mängu kokkuvõttes jagu saanud Montenegro naiskonnast Bari Lukast. Teises ringis kohtutakse Serbia klubi Belgradi Vižuraga, Eestis toimunud avamängu võitis Belgradi naiskond 3:2.

Kohtumise avageimi võitis Vižura 25:13, teises geimis oli Kohila parem 25:16, kolmas geim läks omakorda 25:14 külalistele, neljandas oli parem taas Kohila 25:17. Otsustava geimi võitis aga Belgradi klubi 15:9.

Korduskohtumine Belgradis peetakse laupäeval, 5. novembril. Meistrite liigas pääseb edasi klubi, kes kogub kahe mängu kokkuvõttes rohkem punkte. Nagu võrkpallis ikka, 3:0 ja 3:1 edu annavad võitjale kolm punkti, 3:2 võitjale kaks ja kaotajale ühe punkti. Kaotaja jaoks jätkub eurohooaeg astme võrra madalamal ehk CEV Cup sarjas.

title: Postimehe otsepilt: ajalugu teinud Kohila sai Meistrite liigas napi kaotuse

maintext:
Kohila naiskond alistas Meistrite liiga avaringis Bari Luka kodus 3:1 ning võõrsil 3:2. Tegemist oli ühtlasi mainekas klubisarjas Eesti võistkondade esimeste võitudega.
Seekordne vastane on aga veidi teisest puust. «Serbia on võrkpallimaailma absoluutne tippriik ja Vižura naiskonna näol on paljuski tegemist kasvulavaga Serbia koondisele. Nad on noored, pikad, andekad ja tehniliselt head mängijad, kellest paljud on omaealiste Serbia koondisi esindanud,» sõnas Kohila naiskonna peatreener Peeter Vahtra.
Hoolimata algava seeria tulemusest, on Kohila endale sel hooajal garanteerinud vähemalt kuus euromängu. «Oma eesmärgi oleme täitnud ja kaotada ei ole meil midagi. Hea mänguga saavutatud punkt, geim, rääkimata mänguvõidust, on meile suur samm edasi. Neis kohtumistes ei esinda me ju vaid ainult Kohilat, vaid laiemalt võttes ka Eesti naiste võrkpalli. Läheme endast igatahes kõike andma,» sõnas Vahtra.
Tema sõnul peab Kohila edukaks esinemiseks kindlasti hästi käima saama oma servi, näitama hingestatud kaitse- ja üldmängu ning oma rünnakutel targalt tegutsema.
Korduskohtumine Belgradis peetakse laupäeval, 5. novembril. Meistrite liigas pääseb edasi klubi, kes kogub kahe mängu kokkuvõttes rohkem punkte. Nagu võrkpallis ikka, 3:0 ja 3:1 edu annavad võitjale kolm punkti, 3:2 võitjale kaks ja kaotajale ühe punkti. Kaotaja jaoks jätkub eurohooaeg astme võrra madalamal ehk CEV Cup sarjas.


description: Kuigi Eesti meedias teatati täna üsna kindlas kõneviisis, et põlvevigastusega hädas olev Kalev/Cramo korvpalliklubi keskmängija Robert Upshaw lahkub meeskonnast, siis tiimi mänedžeri Kaarel Sibula sõnul pole see veel kindel.

title: Salapärane Robert Upshaw võib ikkagi Kalev/Cramosse jääda

maintext:
«Ma ei saa seda mingilgi moel kinnitada, sest me pole sellest teemast Upshaw' agendi või isegi tema endaga rääkinud,» lausus Sibul Postimehele.
Upshaw tegi täna sotsiaalmeediakanalis Facebook postituse, millest võis välja lugeda, et tema päevad on Eestis loetud. «Tahan väga tänada (Kalevi abitreenerit - toim) Martin Müürseppa, kes aitas mul Eesti eluga kohaneda. Ta õpetas mulle väga palju Euroopa korvpalli kohta, andes edasi oma kogemusi. Ma ei suuda väljendada, kui tänulik ma talle olen. Lisaks on ta ka päris naljakas,» kirjutas ameeriklane.
Sibula sõnul pole Upshaw asjade seisu päris õigesti hinnanud. «Ta on võib-olla aru saanud, et me pole täielikult tema toimetamistega rahul. Tegelikult see nii pole. Peame varsti treenerite ja klubi presidendiga maha istuma ning siis otsustame, mis temaga saab.»
Upshaw kohta on erinevad spekulatsioonid liikunud juba mitu nädalat. Ameeriklasel avastati põlvehäda, mille puhul pole kindel, kui tõsine see on ja kui kiiresti võiks vigastus taanduda. Seepärast on Kalev/Cramo juba mängijate turul ringi vaadanud, aga Sibula sõnul tuleb laiahaardelisemate otsingute alustamiseks Upshaw kohta käiv otsus ära oodata.
Eile mängis Kalev/Cramo Ühisliigas Nižni Novgorodiga, kellelt tuli vastu võtta 81:102 kaotus. Upshaw jäi aga Tallinnasse põlve ravima. Praegu viibivad ülejäänud tiimi liikmed endiselt Venemaal, sest sarnaselt Eestile valitsevad seal lumised ja tuulised ilmaolud.
«Jõudsime Nižni Novgorodist Moskvasse, aga siit saame kõige varem minema homme hommikul. Praegu otsime hotelli, kus mängijad puhata saaks,» raporteeris Sibul sündmuste keerisest.


description: Eesti jalgpallikoondis mängib Eesti aja järgi täna kell 2.00 Saint Kittsi ja Nevisega. Kohtumise otsepilti peaks nägema SIIT.

title: Martin Reim avalikustas Eesti algkoosseisu Saint Kittsi ja Nevise vastu

maintext:
Eesti koondise algkoosseis: 1 Andreas Vaikla, 20 Gert Kams, 21 Nikita Baranov, 18 Karol Mets, 6 Markus Jürgenson, 23 Artjom Dmitrijev, 13 Brent Lepistu, 11 Rauno Sappinen, 16 Sergei Mošnikov, 7 Pavel Marin, 8 Henri Anier.
Varus: 12 Marko Meerits, 31 Joonas Tamm, 4 Vladimir Avilov, 33 Karl Mööl, 2 Hindrek Ojamaa, 22 Trevor Elhi, 9 Ats Purje, 19 Pavel Dõmov, 17 Martin Miller, 10 Janar Toomet.
Peakohtunik on Leon Clarke, keda assisteerivad Anthony John ja Andrew Philip (kõik kolm Saint Lucia). Neljas kohtunik on Saint Kittsi ja Nevise vilemees Kimbell Ward. Kõigil neljal on FIFA kategooria.


description: Manchester Unitedi jalgpallimeeskonna mängija Paul Pogba sai vigastada tänases Euroopa liiga kohtumises Fenerbahce vastu.

title: Tõsine hoop ManUle: Pogba lahkus väljakult longates

maintext: Omavahelises avamängus 4:1 Fenerbahcet võitnud United pidi täna võõrsil tunnistama Türgi klubi 1:2 paremust ja lisaks saadi tõsine tagasilöök Paul Pogba näol, kes sai vigastada ning lahkus 30. minutil väljakult longates. Seni pole teada, kui tõsise vigastusega tegu on.


authors:
Kadi Parts
Foto
Scanpix
Filippo Monteforte

description: Eile hilisõhtul langesid Sevilla kesklinna lähistel eluohtliku rünnaku ohvriks mitmed Torino Juventuse jalgpallimeeskonna toetajad.

title: Juventuse toetajad langesid Hispaanias pussitamise ohvriks


description: Neljapäevast pühapäevani toimub Tere tennisekeskuses Eesti tennise aastalõputurniir. Turniiri raames peetakse maha ka üks segapaarismängu lahing, kus ühel pool võrku on Anett Kontaveit ja Kenneth Raisma ning teisel pool Maria Lota Kaul ja Jürgen Zopp.

title: Kontaveit ja Raisma ühendavad jõud ning peavad lahingu Zoppi ja Kauliga


description: Eesti võistkond Estonian ACE Adventure Team on alustas Autraalias peetavat seiklusspordi (Adventure Racing) MM-võistlust ligi saja esinduse konkurentsis paljulubavalt, liikudes kolmanda ja neljanda koha piiril, ent pidi pärast üht kolmetunnist eksimust paar konkurenti endast mööda laskma.

title: Eesti esindus liigub seiklusspordi MM-il parimate seas

maintext:
Poolel võistlusmaal olid esimesed kuus võiskonda, nende hulgas Eesti esindus Timmo Tammemäe, Silver Eensaar, Rain Eensaar ja Mariann Sulg, kes on mitmekordsed rogaini ehk 24 tunni orienteerumisjooksu maailmameistrid, teistest selgelt lahti rebinud. Medalile jõudmine sõltub palju taktikast: kuidas meeskonnad planeerivad une- ja puhkeajad, samuti segavad kaarte öised etapid, kus edu sõltub täpsest navigeerimisest.
Eestlased jõel. / Siim Vollmer, Estonian ACE Adventure Team
Esimese unepausi tegi Eesti esindus 7. vahetusalas, kui stardist oli möödunud 36 tundi ja selja taha oli jäänud umbes kolmsada kilomeetrit. Magamiseks ja puhkamiseks kulub poolteist kuni kaks tundi. Otsuse puhata tegid seal ka liidrid, Uus-Meremaa võistkond Seagate. Magamata liikus vahetusalast edasi rootslaste Thule Adventure Team, kes oli maganud eelnevalt kajaki etapil ühe tunni kaupa kordamööda. See oli ärkvelolijatele keeruline ülesanne, sest kajaki etapp kulges vastuvoolu. Üks Rootsi võistkonna liige on saanud kergelt vigastada.
Kaarte on kokku koguni 38, neist nii mõnedki on suhteliselt tumeda trükiga ja isegi päevavalguses raskesti loetavad, kuid nende järgi tuleb liikuda ka öösel.
Vahetult enne seitsmendasse vahetusalasse jõudmist tuli rattaga läbida nõudlik etapp, kus tõusumeetreid kogunes 2160 ja langust 2110. Sellisel maastikul kõndiminegi nõuab tavainimeselt tugevat pingutust.
14 etapist koosneva võistlustrassi pikkuseks Kagu-Austraalia New South Walesi osariigi looduskaunis piirkonnas on 627 kilomeetrit, millest 115 km tuleb läbida jalgsi, 322 km maastikurattaga ja 185 km kajakiga, lisaks ootab viiekilomeetrine lisaülesanne koopas.
Kogu vajalik varustus, söök ja jook tuleb võistlejatel ise kaasas kanda. Vahetusalades saavad meeskonnad etapiks vajalikku varustust vahetada ning söögi- ja joogivarusid täiendada.
Eesti võistkonna kapten Silver Eensaar uurimas kaarti. / Siim Vollmer, Estonian ACE Adventure Team
Kaardid said meeskonnad kätte kaks tundi enne starti, mis andis võimaluse kiirelt planeerida teekonda. Kaarte on kokku koguni 38, neist nii mõnedki on suhteliselt tumeda trükiga ja isegi päevavalguses raskesti loetavad, kuid nende järgi tuleb liikuda ka öösel.
Võitja eeldatavaks ajaks pakuvad korraldajad 96 tundi ehk neli ööpäeva, millesse nad on arvestanud ka kuuetunnise unepausi ning kuue ja poole tunni pikkuse tegutsemise vahetusalades. Praegu liiguvad esimesed võistkonnad eeldatud etappide läbimise ajast paar tundi ees.
Õnneks ei ole võistlejaid kimbutamas selle nädala teiseks pooleks lubatud ligi 37-kraadine kuumus. Ilm on olnud leebem.
Eesti võistkond jooksmas etapil 2 Hyams Beachil. / Siim Vollmer, Estonian ACE Adventure Team
Rada on pakkunud võrratuid looduselamusi, näiteks kajakil Jervise lahe läbimine, kus peaks praegusel ajal kulgema vaalade ränne. Eesti võistkonna liikmed on edastanud, et vaalu pole nad kahjuks näinud. Küll on võistlejate pidevaks saatjaks uudishimulikud kängurud.
Eestlased alustasid võistlust neile omaselt rahulikult. Samasugust taktikat on Eesti nelik kasutanud mitmel varasemalgi võistlusel. Kuna võistlus tuleb pikk ja kurnav, ei ole algustundide rabelemisel suurt mõtet, sest energiat ja jõudu tuleb ühtlaselt jagada.
Rain Eensaar ja Timmo Tammemäe etapil 8 Budawangs Wildernessis. Pildil on näha, kui palju asju peab seiklussportlane endaga öises metsas kaasas vedama. / Siim Vollmer, Estonian ACE Adventure Team
Nii nagu Eesti võistkonna liikmed oletasid, hakkasid suuremad vahed tekkima ning jõuvahekorrad selguma esimesel võistlusööl, 4. etapil, kus oli kavas 95 km rattasõit. Juba alguses läks juhtima legendaarne Uus-Meremaa võistkond Seagate, mitmekordne seiklusspordi MM-i võitja, kelle koosseisu kuulub maailma parimaks navigeerijaks tituleeritud Chris Forne, kapteniks on aga Uus-Meremaal peaaegu pooljumala seisusesse tõusnud 44-aastane suurte kogemustega seiklussportlane Nathan Fa’avae, kes küll pärast eelmise aasta MM-i teatas suurvõistluste tasemel seiklusspordist loobumisest, ent on, nagu näha, loobunud loobumast ning tulnud taas starti.
Kaheksanda etapi kirjeldusse on korraldajad lisanud hoiatuse: mitte asuda teele, kui meeskond ei ole võimeline tervet etappi, ligi poolt ööpäeva nõudvat 45-kilomeetrist lõiku, läbima ühes jutis jalgsi, samuti tuleb olla tähelepanelik Endricku jõe ületamisel, kuna veetase võib kiiresti tõusta. Parasjagu on piirkonnas alanud vihmasadu, mis ei ole siiski üleliia tugev.
Eesti võistkonna ametlik foto enne starti: Timmo Tammemäe, Silver Eensaar, Mariann Sulg ja Rain Eensaar. / Siim Vollmer, Estonian ACE Adventure Team
Kolmas ööpäev, mil väsimus hakkab kuhjuma, on toonud muudatusi: võimsana liigub ees endiselt Seagate, kes on jõudnud juba koopaetapi (etapp 10) lõppu. Üks suurfavoriitidest, Thule, kelle üks liige on vigastatud, on langenud tahapoole, ette on kerkinud siiani peaaegu magamata võistkond Columbia Vidaraid, kogu aeg ühtlaselt hästi liikunud Adventure Medical Kits (mõlemad USA), samuti Austraalia Shotz Sports Nutrition.
Pikal kaheksandal jalgsietapil, mis toimus kohati tugevas vihmasajus, pudenes Eesti võistkonnal korraks maha GPS-saatja, tuli oodata uut. Rajavalik ühes kohas ei õnnestunud ning tekitas kolmetunnise navigeerimisvea, mille jooksul läksid mööda mitu võistkonda.
Eesti võistkonna naisliige Mariann Sulg MM-i proloogil Huskissonis Eesti lipukandjana. / Siim Vollmer, Estonian ACE Adventure Team
Etapp 9 on lühike, 70 km pikkune maastikurattasõit headel teedel, mis võtab 3-4 tundi, sest tuleb vändata tugevas vastutuules. Sellele järgneb vähemalt viietunnine koopaetapp, 110 kilomeetrit vee peal (pack-rafti ehk seljakotiparve ja kajakiga), 99 km maastikurattaga ja lõpuks 18 km jooksu.
Vähem kui poole võistlust on veel ees. Medalite ja kohtade jagamine algab ilmselt ööpäev enne lõppu.
Aasta tagasi Lõuna-Ameerika keskosas Pantanalis toimunud seiklusspordi MM-võistlusel saavutas Eesti võistkond Estonian ACE Adventure Team viienda koha, olles nende viie võistkonna sees, kes täispikkuses raja üldse läbi tegid. Ülejäänud võistkonnad suunati äärmiselt raskeks kujunenud raja tõttu kas lühendatud rajale või nad katkestasid. Viies koht on ka seni eestlaste parim saavutus seiklusspordi MM-ilt.


description: Hispaania jalgpalli kõrgliiga 12. vooru avakohtumises alistas tabeli keskmike heitluses Real Betis koduväljakul 2:0 Las Palmase.

title: Nurgalöögid tõid Betisile magusa võidu


description: Eesti võrkpallikoondislaste Robert Tähe ja Keith Puparti koduklubi Lubini Cuprum asus Poola kõrgliiga kaheksanda vooru mängus Gdanski meeskonna vastu geimidega 2:1 juhtima, kuid pidi lõpuks leppima valusa 2:3 kaotusega. Meie mängijad tõid kahe peale 33 punkti.

title: Võitu sihtinud Cuprum leppis lõpuks kaotusega

maintext:
Eesti meeskonna peatreeneri Gheorghe Cretu juhendatav Cuprum oli võõrsil peetud mängus Gdanski Lotos Trefli vastu lähedal 3:1 võidule, kui kaotatud avageimi järel võideti kaks järgmist ja ka neljandas hoiti 22:20 seisuni initsiatiivi. Seejärel suutis kodumeeskond raskest seisust välja tulla ja lõpuks 3:2 (16, -18, -17, 22, 13) võiduni jõuda. Võõrustajate ridades tegi silmapaistva etteaste Pärnu Võrkpalliklubist ja Selver Tallinnast karjäärile hoo sisse saanud Dmytro Pashytskyy, kes tõi Trefli resultatiivseimana 20 (+16) punkti, vahendas volley.ee.
Cuprumi teiseks skooritegijaks tõusnud Robert Täht panustas tulemusse 19 punkti, millest 17 (44%) tulid rünnakul, üks blokis ja üks pallingul. Keith Pupart realiseeris 20-st tõstest pooled ning lisas kaks blokipunkti ja kaks pallinguässa. Puparti kasuteguriks kujunes +7 ja Tähel +8. 24 punktiga oli külaliste reultatiivseim diagonaalründaja Lukasz Kaczmarek.
Kahe geimivõiduga tabelisse ühe lisapunkti saavutanud Cuprumi üldsaldo tõusis viieteistkümneni, mis tagab kuuenda koha. Tänane vastane Trefl hoiab 13 punktiga seitsmendat kohta. Lubini meeskond peab järgmise mängu 19. novembril, kohtudes koduväljakul Ardo Kreegi kunagise koduklubi Varssavi Polütehnikumiga.


authors:
Siim Kaasik
Odd Andersen Afp

description: Rahvusvaheline Jalgpalliliit (FIFA) valis möödunud hooaja kümme kõige ilusamat väravat, mis kandideerivad Puskase auhinnale. Kandidaatide seas on ka Barcelona tähtmängijad Neymar ja Lionel Messi.

title: Video: möödunud hooaja kõige ilusamad väravad


description: Eesti jalgpalli meistrivõistluste ülipõnevas viimases voorus võitis Infonet võõral väljakul 2:1 Nõmme Kaljut ja krooniti Eesti meistriks. Kaotuse vastu võtnud Kalju leppis kolmanda kohaga, kuna teiseks tõusis Florast jagu saanud Levadia.

title: Videointervjuu: Kruglov loodab, et Infonetti ootab helge tulevik

maintext: Infoneti jaoks oli tegemist ajaloo esimese Eesti meistritiitliga ning Dmitri Kruglov usub, et klubi muutub veel paremaks. «Loodan, et tulevikus areneme veelgi,» ütles Eesti koondise äärekaitsja. Pärast matši oli näha, kuidas meeskond tähistas võitu koos klubi presidendi Andrei Leškiniga. «Meil on temaga head suhted, vastab tõele. Ma ei oska öelda, kui kindel ta meie tiitlivõidus oli, kuid meile oli ta selle eesmärgi püstitanud.»


description: Pärnus toimub ITF 10 000 dollari suuruse auhinnafondiga Paf Openi viimane tenniseturniir. Nagu esimesel turniiril Tartuski on üksikmängu poolfinaalis ja paarismängu finaalis eestlastest konkurentsis veel Kenneth Raisma ja Vladimir Ivanov.

title: Raisma ja Ivanov jõudsid Pärnus üksikmängus poolfinaalidesse, paarismängus jõuti finaali

maintext:
Vladimir Ivanov (ATP 501) kohtus veerandfinaalis Jevgeni Tjurnejeviga (ATP 376), kellel on turniiri teine paigutus. Tasavägise mängu võitis Ivanov 6:3, 7:6(7). Esimeses setis oli mõlemal üks murdepall, aga realiseerida õnnestus see otsustaval hetkel (kaheksandas geimis) Ivanovil. Teist setti alustas Ivanov vastase servigeimi murdega, kuid Tjurnejev vastas järgmises geimis samaga. Punkt-punkti heitlusega jõuti kiiresse lõppmängu. Selles läks Ivanov 4:0 juhtima, kuid kaotas siis kuus punkti järjest. Tjurnejevil ei õnnestunud nii seda kui ka järgmist settpalli realiseerida ja Ivanov võttis võidu.
Kenneth Raisma (ATP 698) veerandfinaali vastaseks oli Vitali Kozjukov (ATP 593), kellega Raisma kohtus nii Tartu kui Tallinna Paf Openi esimeses ringis ja võitis. Ka sel nädalal lõppes mäng eestlase võiduga 7:6(5), 6:4.
Viimaseks kohtumiseks oli paarismängu poolfinaal, kus Ivanovi ja Raisma vastasteks olid Tallinna Paf Openil võidutsenud Hollandi duo Niels Lootsma ja Botic van de Zandschulp, kes eile said kaasmaalastest Michiel de Kromist ja Bart Stevensist jagu otsustavas setis 6:7(4), 6:1, 10:5.
Esimene sett oli pingeline. Hollandlastel õnnestus seti lõpus serv murda ja 6:5 ette minna, aga eestlased suutsid samaga vastata ja sett lõppes taas kiires lõppmängus, mille tasavägises heitluses võitsid Ivanov - Raisma 7:6(5). Teine sett kulges seisuni 2:2 võrdselt, kuid siis murdis Eesti paar kaks servigeimi järjest ja kindlustasid võidu seisuga 6:2.
Samade meeste vastu on homme eestlastel kohtumised üksikmängus. Ühes poolfinaalis on Ivanov vastamisi hollandlase van de Zandschulpiga (ATP 520.), kes täna sai jagu ukrainlasest Denys Mylokostovist. Teises poolfinaalis on Raisma vastaseks Tallinna Paf Openi võitnud Lootsma (ATP 639), kes täna võitis ameeriklast Shane Vinsanti. Päeva lõpetab paarismängu finaal, kus Raisma ja Ivanovi vastaseks on Marat Deviatiarov (UKR) ja Alexander Vasilenko (RUS).


description: Kristjan Kaguri koduklubi Varese teenis korvpalli Meistrite liigas neljanda järjestikuse kaotuse, kui kodus jäädi 62:69 alla Rosa Rodomi meeskonnale.

title: Varese ja Kangur said Meistrite liigas neljanda kaotuse järjest


description: 2018. aasta jalgpalli MMi Lõuna-Ameerika valiksarjas teenis magusa võidu Brasiilia, kes alistas koduväljakul Argentina koguni 3:0.

title: Brasiilia seljatas Messi ja Argentina: MM sattus tõsisesse ohtu

maintext:
Argentina pidi eesotsas Lionel Messiga kaotusseisus mängima juba alates 25. minutist, kui brasiillaste poolel sai värava kirja Liverpooli mängumees Philippe Coutinho.
Avapoolaja esimesel lisaminutil lõi kohtumise teise värava Neymar ning 58. minutil vormistas matši lõppseisu Paulinho.
Brasiilia on tänu võidule Lõuna-Ameerika valiksarja liidriks 24 punktiga. Argentina seis on aga ülimalt keeruline, kuna kogutud 16 silma jätavad nad alles 6. positsioonile.
Lõuna-Ameerikast pääseb Venemaale peetavale MMile neli paremat meeskonda. Viiendana lõpetanud tiim peab pääset püüdma läbi play-off’i.
Brasiilia järel jätkab tabelis teisena Uruguay, kes alistas viimati 2:1 Ecuadori. Tabeli tippmeeskondadest tegid Kolumbia ja Tšiili esimese koduväljakul 0:0 viigi.
Lõuna-Ameerika valiksarjas seisab ees veel seitse vooru. Järgmisena ootab Argentinat mäng Kolumbiaga.
11. mänguvoor Lõuna-Ameerika valiksarjas:
Kolumbia – Tšiili 0:0
Uruguay – Ecuador 2:1
Paraguay – Peruu 1:4
Venezuela – Boliivia 5:0
Brasiilia – Argentina 3:0
Tabeliseis:
1. Brasiilia 24 punkti
2. Uruguay 23
3. Kolumbia 18
4. Ecuador 17
5. Tšiili 17
6. Argentina 16
7. Paraguay 15
8. Peruu 14
9. Venezuela 5
10. Boliivia 4


description: ellel nädalavahetusel toimuvad Poolas, Bialystokis, fitnessi maailmameistrivõistlused. Eestit esindab võistlustel 15 sportlast.

title: Eesti osaleb fitnessi MMil 15 sportlasega

maintext:
Tase on sellel aastal eriti kõrge ning mitmetes kategooriates astub üles läbi aegade rekordarv võistlejaid, sealhulgas mitmed maailmameistrid, Euroopameistrid ja tiitlivõistluste medalistid. Teiste hulgas võistlevad 2015 EM-i võitjad Endla Vaher ja Kristina Koroljak ning valitsev euroopa ja maailmameister Oleg Anissimov.
Koondise nimekiri:
Kristina Koroljak (fitness-163cm)
Endla Vaher (fitness+163cm)
Janika Aavamägi (bikiinifitness -163cm)
Helena Mang (bikiinifitness -166cm)
Janika Jelagina (bikiinifitness -166cm)
Ene Tomingas (bikiinifitness -169cm)
Agne Kiviselg (bikiinifitness -169cm)
Reet Reimets (bikiinifitness -169cm)
Marlee Kruusimäe (bikiinifitness +172cm)
Jane Tammearu (bikiinifitness +172cm)
Mari Pukk (bikiinifitness +172cm)
Lilian Rannu (bodyfitness -168cm)
Oleg Anissimov (mens fitness)
Egert Oiov (mens physique -178cm)
Kaspar Tõnisson (mens physique +178cm)


description: Eesti jalgpallikoondis peab pühapäeval järjekordse 2018. aasta MM-valiksarja kohtumise, kui võõrsil minnakse vastamisi Belgiaga. Suvisele EM-finaalturniirile suurte lootustega läinud, kuid lõpuks veerandfinaali pidama jäänud Belgia on käimasolevat valiksarja alustanud kolme võiduga.

title: Legendaarne Henry trimmib Belgia ründajaid mänguks Eestiga tippvormi

maintext:
Augustis palkasid belglased peatreeneriks Roberto Martineze, kes tõi tiimi abitreeneritena Graeme Jonesi ning legendaarse Prantsusmaa koondise ründaja Thierry Henry. Viimase ülesandeks on Belgia koondise ründeässad trimmida veelgi paremaks.
Nii tunnistas belglaste ründestaar Romelu Lukaku enne pühapäeval Eestiga peetavat matši, et Henry rangus on olnud tema jaoks üllatav.
«Temaga ei ole lihtne. Ta on väga nõudlik. Ma ei ole midagi sellist varem kogenud,» tunnistas Evertoni ründaja väljaandele SFR Sport. «Isegi kui ma annan hea söödu, kuid pall võbeleb veidike, siis ta tõmbab mind kohe kõrvale ja peab minuga aru. Ma arvan, et ta näeb minus selliseid omadusi nagu temas noorena olid.»
«Seetõttu on ta minuga nii järjekindel. Tänu temale olen ma oma liikumistes palju intelligentsem ning jään vähem suluseisu. Ta on õpetanud mulle veel asju seoses rünnakute lõpetamisega ja palli kontrollimisega. Veel on ta muutnud ka minu vaatenurka jalgpallile,» lisas 23-aastane ründaja.
Lukaku on praeguseks Belgia koondise eest pidanud juba 53 mängu ja selle ajaga on tema arvel 17 väravat. Sellega on ta praeguse rahvusesinduse suurim väravakütt. Selles arvestuses on tema lähim jälitaja 25-aastane Eden Hazard, kes on 75 matšiga löönud 16 väravat.
Tavapärase kapteni Vincent Kompany puudumisel on Hazardi käel viimasel ajal olnud ka kaptenipael. Martinez on andnud pühapäevase mängu eel meedias mõista, et Londoni Chelsea ründav mängumees kannab kaptenipaela ka matšis Eestiga.
Arvestades, et Belgia saadab pühapäeval Eesti vastu platsile hulgaliselt mängijaid, kelle tugevamaks küljeks on rünnak, siis võib eestlaste puhul eeldada, et mängima minnakse sarnase taktikaga nagu viimatises matšis Kreekaga. Seega saab tõenäoliselt keskväljal näha duot Karol Mets – Aleksandr Dmitrijev. Tervise seisukohast on suurimad küsimused seoses Sergei Zenjovi ja Dmitri Krugloviga ning nende mänguvalmidus võib selguda alles pühapäeval.
Belgia ja Eesti vaheline MM-valikmäng algab Brüsselis 50 000 inimest mahutaval Kuningas Badouini nimelisel staadionil pühapäeva õhtul Eesti aja järgi kell 21.45.
MM-VALIKSARI
H-alagrupi tabeliseis 3. vooru järel: 1. Belgia 9 punkti, 2. Kreeka 9, 3. Bosnia ja Hertsegoviina 6, 4. Eesti 3, 5. Küpros 0, 6. Gibraltar 0.
4. voor (13. november): Belgia – Eesti, Küpros – Gibraltar, Kreeka – Bosnia ja Hertsegoviina.


description: Naiste võrkpalli meistriliiga hooaja teises mängus läksid kolmapäeval vastamisi avamängu pidanud tiitlikaitsja Kohila Võrkpalliklubi/E-Service ja Audentese SG/Noortekoondis. Üllatust ei sündinud, kui Kohila esindus saavutas kodusaalis kindla võidu.

title: Tiitlikaitsja Kohila avas hooaja kindla võiduga


description: Soome hokikoondis sai juba seitsmenda järjestikuse kaotuse, kui täna jäädi Karjala karikaturniiril 3:5 alla Tšehhile. Avamatšis kaotasid soomlased 1:5 Venemaale.

title: Galerii: Soome hokikoondis kaotas seitsmenda järjestikuse mängu

maintext:
Venemaa oli täna 3:2 üle Rootsist ja jätkab sarnaselt Tšehhiga täiseduga. Homme kohtuvad omavahel Tšehhi ja Venemaa ning selgub turniiri võitja. Rootsi ja Soome selgitavad kolmanda koha saatuse.
Turniiritabel:
1. Tšehhi 6 punkti
2. Venemaa 6
3. Rootsi 0
4. Soome 0


description: Reedest pühapäevani toimub Tallinnas, Škoda jäähallis jäähoki Balti karikaturniir Eesti ja Leedu A-koondiste ning Läti B-koondise osavõtul. Turniir kannab nime Baltic Challenge Cup 2016.

title: Eesti hokikoondis võõrustab nädalavahetusel Lätit ja Leedut

maintext:
Baltic Challenge Cup 2016 algab reedel kell 19 Eesti ja Läti vahelise mänguga. Laupäeval kell 17 kohtuvad Läti ja Leedu. Turniiri lõpetab pühapäeval kell 16 algav kohtumine Eesti ja Leedu vahel.
Eesti jäähokikoondise peatreener Jussi Tupamäki kutsus koondisesse alljärgnevad mängijad:
VÄRAVAVAHID
1 – Villem-Henrik Koitmaa – Dunaújvárosi Acélbikák (HUN)
29 – Roman Šumihhin – HC Tallinn
30 – Daniil Seppenen – Narva PSK
KAITSJAD
3 – Andrei Lukin – HC Tallinn
4 – Marko Kettunen – HC Viking
5 – Artjom Minin – HC Vantaa (FIN)
6 – Silver Kerna – JHT Kalajoki (FIN)
16 – Jegor Petrov – HC Viking
25 – Filipp Švarõgin – HC Viking
27 – Aleksandr Ossipov – Varberg Vipers (SWE)
28 – Lauri Lahesalu – klubita
RÜNDAJAD
8 – Robert Rooba – JYP Jyväskylä (FIN)
9 – Vassili Titarenko – HC Tallinn
10 – Aleksei Sibirtsev – Varberg Vipers (SWE)
11 – Artjom Gornostajev – Muik Hockey Nykarleby (FIN)
12 – Roman Andrejev – Varberg Vipers (SWE)
13 – Maksim Borovikov – HC Tallinn
15 – Daniil Fursa – Hermes Kokkola (FIN)
17 – Aleksandr Kuznetsov – HC Viking
20 – Mihkel Võrang – HC Tallinn
21 – Jaanus Sorokin – HC Tallinn
22 – Andrei Makrov – klubita
23 – Michael Tugo – HC Tallinn
24 – Aleksandr Petrov – Hockey Milano Rossoblu (ITA)
Peatreener: Jussi Tupamäki
Abitreener: Märt Eerme
Väravavahtide treener: Janne Pekkarinen
Peamänedžer: Jüri Rooba
Füsioterapeut: Oliver Papp
Hooldajad: Christian Adami ja Rainer Palu
Vigastuste tõttu jäävad turniirist eemale kaitsja Ilja Urušev (HC Tallinn) ning ründajad Riho Embrich (JYP-Akatemia) ja Kevin Parras (JHT Kalajoki).


description: Juba kevadel tuldi Eestis välja ideega, et Tallinnas võiks Vabaduse väljakul korraldada Big Airi hüpete võistluse, et siinne publik näeks oma silmaga Kelly Sildarut tipptasemel konkurentidega võistlemas.

title: Paraad lükkab Kelly Sildaru võistlemise Vabaduse väljakul edasi

maintext:
Esialgu sooviti võistlust läbi viia veebruari lõpus, kuid nüüdseks on selge, et sel ajal võistlus ei toimu. Siiski loodetakse leida hilisem aeg ja jõuproov tahetakse ikka publikuni tuua.
Kuna rahvusvahelises kalendris ei ole vaba aega just üleliia palju, tuleb tegutseda olemasolevate võimaluste piires. Eestlaste eesmärk oli korraldada võistlus enne Oslo X-mänge ja kavva võeti 24. veebruar. Ainsa asukohana oli kaalumisel olnud Vabaduse väljak.
«Mõte oli ambitsioonikas. Sel korral toimub Eesti Vabariigi aastapäeva paraad Vabaduse väljakul ja seega ei ole kuupäev võistluse jaoks sobilik,» sõnas Eesti Suusaliidu peasekretär Tõnu Seil.
Püssi ei ole aga põõsasse visatud ning võistluseks otsitakse aktiivselt uut kuupäeva. Arutluse all on kuupäevad märtsis ja miks mitte ka aprillis. «Eeltöö on ära tehtud. Küsimus on kuupäeva osas,» täpsustas Seil. «Kindlasti võiks pikemas plaanis saada sellest võistlusest traditsioon. Koha mõttes on suur soov viia võistlus läbi Vabaduse väljakul.»
Lisaks Sildarule loodetakse Tallinnas võistlemas näha ka eestlanna kangeid konkurente ja nii otsitaksegi kalendris kõige sobivamat aega.
Muude detailide osas ollakse aga lõpusirgel. «Ei saa öelda, et eelarve oleks sada protsenti koos. Suusaliidult raha ei tule. Meie panustame teadmiste ja kontaktidega,» märkis Seil.
Hüppetorni ehitamiseks on eeskuju võetud viimatistest Oslo X-mängudest. Võistluse toimumise korral tuleb torn võrreldes Oslo jõuprooviga siiski veidike väiksem. Hüppemäe ehitamiseks vajalik materjal üritatakse kokku saada Eestist, torni kokku panemiseks vajalikke teadmisi on vaja sisse tuua aga piiri tagant.
«Mäe taha asi ei jää ning lume taha ka mitte,» täpsustas Seil. «Mõned üksikasjad vajavad aga veel klaarimist.»


description: Williamsi vormel-1 meeskonnaga liitunud 18-aastane Lance Stroll sõnas, et tema suureks eeskujuks on Red Bulli 19-aastane sõitja Max Verstappnen.

title: Williamsi noor piloot peab Verstappenit teerajajaks

maintext:
Verstappen tuli 2014. aastal vormel-3 sarja Euroopa meistrivõistlustel debüüthooajal kolmandale kohale. Kriitikaud rääkisid toona, et ta on liiga noor, et vormel-1 minna, kuid hoolimata sellest võttis toona 17-aastane Verstappen vastu otsuse liituda kuningliku sarjaga.
«Ta on noorte sõitjate jaoks teerajaja. Ta on näidanud, et noored piloodid suudavad teha hüppe vormel-3 sarjast vormel-1 sarja,» rääkis Stroll.
Stroll ei soovi, et teda Verstappeniga võrdlema hakataks. «Iga inimene on erinevas situatsioonis. Ma ei taha end teistega võrrelda. Kui Max vormel-1 tuli, oli tal samuti kollanokast meeskonnakaaslane. Seda ei saa võrrelda sellega, kui sul on kõrval kogenud partner,» rääkis Stoll, kelle meeskonnakaaslane tuleval hooajal on soomlane Valtteri Bottas.
«Sõitjate võrdlus võib kesta lõputult ning minu töö on enda eesmärkidele keskenduda. Mind ümbritseb suurepärane tiim, kes aitab mul oma asja ajada,» jätkas noormees.


description: Eesti jalgpallikoondise ja Liverpooli keskkaitsja Ragnar Klavan andis Inglismaa suurklubi kodulehele intervjuu, kus tunnistas, et alguses oli peatreener Jürgen Klopi stiil tema jaoks harjumatu.

title: Klavan: ma polnud varem sellise stiiliga jalgpalli mänginud

maintext:
Klavan mängis Klopi juhendatava Liverpooli vastu selle aasta alguses, kui tema endine koduklubi Augsburg kohtus inglastega UEFA Euroopa liigas. Suvel värbas Klopp eestlase oma meeskonda.
«Loomulikult aimasin ma mingil määral, kuidas tema käe alla mängida on, kuid detaile ma ei teadnud,» rääkis Klavan Klopist. «Nüüd töötamegi pidevalt just detailide kallal ning sellega harjumine võtab veidi aega. Ma pole kunagi varem sellise stiiliga jalgpalli mänginud. Mind kasutati teistmoodi stiilide juures.» Klavani sõnul läks hästi, et ta sai meeskonnaga kaasa teha kogu hooajaeelse ettevalmistuse, kuna seal sai Klopi meetoditega harjuda.
«Olen õnnelik, et saan igapäevaselt tema jaoks mängida ja uusi asju õppida,» ütles Klavan lõpetseks.


description: Käsipalli Balti liigas oli ainsa Eesti klubina pühapäeval võistlustules Põlva Serviti. Eesti meister lõpetas eduka Leedu-turnee teise võiduga, alistades Vilniuses kohaliku VHC Šviesa kindlalt 39:28.

title: Põlva Serviti jätkab Balti liigas kaotuseta

maintext:
Võit tõstis Serviti ka B-alagrupi liidriks – põlvalastel on kolme mänguga nüüd koos 5 punkti. Tiitlikaitsja Riihimäe Cocks on 4 silmaga teisel tabeliastmel, ent soomlastel on üks kohtumine varuks. Dobele Tenaxil on 3 ja Kaunase Granitas-Karysil 2 punkti, Šviesa jätkab punktita.
Põlvalased said Šviesa vastu kohe hästi minema, 5:1 algedu järel hoiti eduseisu kuni poolaeg võideti 17:13. Teise pooltunni algus oli muljetavaldav, sest esimese üheksa minutiga tehti 9:1 spurt ning mängu lõpuks vormistati kindel 39:28 võit.
Servitil said käe valgeks kõik platsimängijad peale Indrek Neeme. Henri Sillaste viskas 7, Raiko Rudissaar 6, Kristjan Muuga ja Hendrik Varul 4, Tõnis Kase, Roman Aizatullov ja Sergei Ljubtšenko 3, Sander Sarapuu, Martin Grištšuk ja Siivo Sokk 2 väravat ning Andreas Rikken, Henri Hiiend ja Mario Karuse lisasid ühe tabamuse.
Põlva peatreener Kalmer Musting jäi nädalavahetusega rahule. «Nelja punktiga peab väga rahul olema. Eks eilne mäng oli veel jalgades ja hetkeseisuga on raske pidada kaks kohtumist kahe päeva jooksul, aga ülesandega tulime toime,» sõnas Serviti peatreener Kalmer Musting. «Nelja punktiga sellelt turneelt peab väga rahul olema ja mängupiltki rõõmustas.»
«Šviesa vastu saime kiire algedu, aga lõplikult otsustasime asjad pärast vaheaega. Vilniuse meeskonda teiseks poolajaks ei jätkunud,» kirjeldas Musting. «Pärast viit minutit võtsin vaikselt põhimehed välja ja nooremadki said väärtuslikku mänguaega.»
A-alagrupis, kus mängivad kaks Eesti klubi, on 7 punktiga liider Balti liiga uustulnuk Zaporožje ZTR. Minski SKA-l ja HC Kehra/Horizon Pulp&Paperil on 4 punkti (vastavalt 4-st ja 3-st mängust), Viljandi HC-l ja Riia Celtnieksil 2 (mõl. 3) silma ning Klaipeda Dragunasel 1 punkt (3).
Järgmised Balti liiga mängud toimuvad 10. ja 11. detsembril. Viljandi ja Kehra külalisteks saabuvad siis Dragunas ja Celtnieks, Serviti aga võõrustab tiitlikaitsja Cocksi.


authors:
Siim Kaasik
Timo Anis

description: «Mul on mitu varianti, kuid pean neid veel hindama, et teha parim võimalik valik. Tahaksin otsuse kiiresti ära teha, kuid olen jätkuvalt Volkswageni lepinguga seotud,» kommenteeris neljakordne autoralli maailmameister Sebastien Ogier oma ebaselget tulevikku. Sisuliselt kohe pärast Walesi rallit avalikuks tulnud uudis Volkswageni taandumisest MM-sarjast on rallimaailmas kirgi kütnud juba kaks nädalat. Üleeile teatas Prantsusmaa meedia, et Ogier sõlmib esmaspäeval lepingu M-Spordiga, kuid mehe enda sõnul on olukord veidi keerulisem.

title: Ogier võidab ka kõige halvema stsenaariumi korral

maintext: «Soov jätkata on olemas, kuid tänasel päeval ei saa ma garanteerida, et sõidan ka 2017. aastal. Kõige raskem kogu asja juures on ajastus – järgmine hooaeg on juba ukse ees. Vähemalt tean, et kui ma Monte Carlos (ralli toimub 19. – 22. jaanuarini – toim.) starti ei tule, on maailmas vähemalt üks inimene, kes on õnnelik mind kodus nähes. Mu naisele meeldiks, kui saaksin rahulikult pojaga olla,» sõnas Ogier kolmapäeva õhtul Austraalias rallimeeste grillipeol. Tegemist oli esimese korraga, kui rallimaailma valitseja pärast pommuudise avalikustamist avalikult oma olukorrast rääkis.


authors:
Kristjan Jaak Kangur
Marko Saarm

description: Eesti naiste käsipallimeistrivõistlustel teenis hooaja esimese võidu SK Tapa, kes sai seni punktita olnud võistkondade duellis võõrsil 26:25 (11:11) jagu HC Tallinnast.

title: Ehmatusest üle saanud Tapa avas naiste meistriliigas punktiarve


authors:
Kadi Parts
Tairo Lutter

description: Eesti võrkpallikoondislaste Martti Juhkami ja Renee Teppani koduklubi Innsbrucki Hypo Tirol kaotas Meistrite liiga kolmanda ringi avalahingus Saksamaa suurklubile VfB Friedrichshafenile, mis muutis Austria meeskonna edasipääsulootused alagupiturniirile minimaalseks. Teppan kogus eilses vastasseisus 16 ja Juhkami 9 punkti.

title: Juhkami ja Teppani koduklubi sattus Meistrite liigas raskesse seisu


description: Kolm maailma tugevaima korvpalliliiga NBA klubi teatasid, et nemad ei ööbi enam äsja Ameerika Ühendriikide presidendiks valitud ärimehe Donalt Trumpi hotellides.

title: NBA klubid boikoteerivad Trumpi hotelle

maintext:
Kui varem peatusid Milwaukee Bucks, Memphis Grizzlies ja Dallas Maverics New Yorki või Chicagosse reisides Trumpile kuuluvates hotellides, siis tulevikus seda enam ei tehta. Kõigi kolme klubi juhid olid presidendikampaania ajal Hillary Clintoni pooldajad ning selle žestiga näidatakse oma meelsust ka edaspidi. Lisaks on ESPNile teada veel üks anonüümseks jääda soovinud klubi, mis alustab Trumpi hotellide boikoteerimist alates järgmisest hooajast, kuna praegu on neil klubiga kehtiv leping.
Kokku on hotellidega kehtiv leping seitsmel tiimil, mis peavad iga New Yorki või Chicago reisi ajal just Trumpi hotellis ööbima.


description: Esmakordselt Eesti jalgpallimeistriks tulnud Infoneti peatreener Aleksandr Puštov lausus pärast 2:1 võitu Nõmme Kalju üle, et pärast kiiret kaotusseisu jäämist aitas meeskonnal raskest olukorrast välja tulla eneseusk.

title: Infoneti võidukas peatreener Puštov: kirjutasime ajalukku uue lehekülje

maintext:
«Aga milline meeleolu peab olema?» muigas Puštov küsimuse peale, mis tundeid tiitel temas tekitab. «Pidu, rõõm! Kirjutasime Eesti jalgpalliajalukku uue lehekülje. Täna muidugi rõõmustame ka kõik koos, aga suurem pidu tuleb millalgi natuke hiljem,» lubas Puštov.
«Poolajapausil tuli poistele rääkida, et nad rahuneksid. Avapoolajal oli näha, et oldi närvilised, mitte miski ei tulnud välja ja loomulikult lõi ka kiirelt sisse lastud värav mängijad natuke tasakaalust välja. Aga juba esimese poolaja lõpus nägin, et meeskond hakkab jälle ellu ärkama,» rääkis Puštov.
«Hakati oma mängu leidma, kasvas enesekindlus. Poolajapausil oli minu töö seda veelgi kasvatada. Pidin tõstma nad emotsionaalselt tasemele, et nad hakkaksid võidu võimalikkusesse uskuma. Ja teisel poolajal see nii oligi. Teine poolaeg näitas, et oleme väärilised meistrid,» sõnas Puštov.
Infoneti võtmemängija Dmitri Kruglov trotsis jalavigastust, kuid Puštov avaldas usku, et 13. novembril võõrsil peetavaks Eesti ja Belgia koondiste kohtumiseks on ta terve. «Dimal oli enne mängu väike trauma, ta treenis terve nädala jooksul teistest eraldi. Mäng aga näitas, et ta on võimeline kõrgel tasemel mängima. Nüüd saab ta ravi, siis läheb koondise juurde ja usun, et temaga saab kõik korda.»


description: Kevadel täiendust saanud ja Otepääle koondunud suusahüppajate koondis on suvega tublisti arenenud, võistluskogemust saanud ning teeb esimesi samme esindamaks Eestit suusahüppemeeskonnana 2018. aastal toimuvatel taliolümpiamängudel.

title: Suusahüppajate järgmine põlvkond pürgib olümpiale

maintext:
Suve alguses noorte ühislaagreid ja võistlusplaane koordineerima asunud Hillar Hein hindab noorte suusahüppajate potentsiaali suureks. «Noored on suvega tublisti edasi arenenud ja seda nii treenituse osas kui ka suusahüppemeeskonnana. Igapäevaselt Jaan Jürise ja Silver Eljandi käe all treenivatest noortest on koos Martti Nõmmega kindlasti ainest ühtse meeskonnana 2018. aasta taliolümpiale pääsuks. Oleme seadnud endale eesmärgiks tõsta pidevalt treeningute kvaliteeti ning koguda võisteldes tagasisidet tehtule. Praeguseks on neljast noorest kaks juba taganud pääsu kontinentaalkarikasarja,» lausus Hein.
Suusahüppekoondise esinumbri Martti Nõmme sõnul on mõjub treeningkaaslaste lisandumine alati positiivselt ning seatud eesmärk, pääseda meeskonnana 2018. aasta taliolümpiale, tundub noorte ambitsiooni nähes igati asjakohane. «Isiklikku suvist ettevalmistust hindan kordaläinuks, talvine võistlusperiood annab sellele selge hinnangu, kuid hetkel on põhjust rahul olla. Võistlushooaega alustan hooaja avaetapiga Rukal ning sealt edasi teen starte nii maailmakarikasarjas, kui ka koos noortega kontinentaalkarikasarjas. Loodan, et vorm järjest paraneb ning Lahtis toimuvatel maailmameistrivõistlustel teen senise parima tulemuse,» sõnas Martti.
Kahevõistluse ja suusahüpete alajuhi Priit Talve väitel on suusahüppemeeskonna loomine alles algusjärgus, kuid noorte sportlaste entusiasm, arengut koordineerima tulnud Hillar Hein ning kogenud treenerid Jaan Jüris ja Silver Eljand moodustavad hea vundamendi, millele hakata Eesti suusahüpete uut lainet looma. «Liigume edasi samm-sammult ning soovime pidevalt tõsta treeningtegevuse kvaliteeti. Üks tubli areng, mille eest täname Tehvandi keskuse juhti Alar Arukuuske, on suusahüppemäele lisatud külmutusseade, mis pikendab kodus treenimise perioodi nii sügisel kui ka kevadel.»
Suusahüpete maailmakarikasari stardib 24. novembril Ruka etapiga, millest võtab osa Martti Nõmme. Kontinentaalkarikasari saab alguse 9. detsembril Vikersundis ning seal teevad talvehooaja esimesed võistlushüpped Kevin Maltsev ja Artti Aigro. FIS Cup alustab 15. detsembril Notoddenis ning seal on poomile minemas Taavi Pappel ning Kenno Ruukel.


description: Jalgpalli Meistrite liigas tehakse täna algust alagrupiturniiri neljanda ringiga. Mängudeõhtu kõige põnevam lahing leiab aset Manchesteris, kus kohalik City võõrustab FC Barcelonat.

title: Otse: kas Barcelona kütab taas ManCityle sauna?

maintext:
Enne mänge:
Samad meeskonnad olid vastamisi ka eelmises voorus, kui Barcelona teenis koduväljakul 4:0 võidu. Toonases matšis lõi võitjate ridades kolm väravat Lionel Messi ning korra oli täpne ka Neymar.
Toonasele matšile vajutas pitseri ManCity väravavahi Claudio Bravo punane kaart 53. minutil. Kohtumine lõppes aga võrdsetes koosseisudes, kuna kaks kollast kaarti teenis Barcelona kaitsja Jeremy Mathieu.
Barcelonal on tänaseks mänguks kadusid veel – vigastustega on väljas Andres Iniesta, Gerard Pique ja Jordi Alba.
«Teame, et peame tegema võitmiseks ideaalse mängu,» tõdes endine Barcelona ja praegune ManCity juhendaja Pep Guardiola. «Kui me seda ei suuda, siis peame vastast õnnitlema ja keskendume järgmisele mängule Mönchengladbachiga. Mängisime Camp Noul hea esimese poolaja, kuid nende ääreründajad on peaaegu pidurdamatud.»
«Ootan samasugust mängu nagu eelmisel korral. Ma arvan, et nad ei saa olla võrreldes eelmise korraga pressingul agressiivsemad. Tahame lõpetada alagrupi esimese kohaga. Peame mängima hästi nii palliga kui ka pallita,» lisas Barcelona juhendaja Luis Enrique.
Kolme vooru järel hoiab C-alagrupis Barcelona 9 punktiga esikohta. ManCity on 4 silmaga teine, Mönchengladbachi Borussia 3ga kolmas ja Glasgow Celtic 1ga neljas.
Tänased mängud Meistrite liigas
A-alagrupp
Ludogorets – Londoni Arsenal
Basel – PSG
B-alagrupp
Besiktas – Napoli
Lissaboni Benfica – Kiievi Dinamo
C-alagrupp
Mönchengladbachi Borussia – Glasgow Celtic
Manchester City – FC Barcelona
D-alagrupp
Madridi Atletico – Rostov
PSV – Müncheni Bayern
Tabeliseisud
A-alagrupp: 1. Londoni Arsenal 7 punkti, 2. PSG 7, 3. Basel 1, 4. Razgradi Ludogorets 1.
B-alagrupp: 1. Napoli 6 punkti, 2. Besiktas 5, 3. Lissaboni Benfica 4, 4. Kiievi Dinamo 1.
C-alagrupp: 1. FC Barcelona 9 punkti, 2. Manchester City 4, 3. Mönchengladbachi Borussia 3, 4. Glasgow Celtic 1.
D-alagrupp: 1. Madridi Atletico 9 punkti, 2. Müncheni Bayern 6, 3. Rostov 1, 4. PSV 1.


description: Saksamaa koondise jalgpallilegend Miroslav Klose lõpetas 38-aastaselt jalgpallurikarjääri ning asus tööle koondise peatreeneri Joachim Löwi abilisena. Maailmameistrivõistluste ajaloo suurim väravakütt nautiski oma edulugu eelkõige koondise särgis, kuid tuli kahel korral Müncheni Bayerni ridades ka Saksamaa meistriks.

title: Saksamaa väravatemasinast puusepp lõpetas karjääri


description: Kohila Võrkpalliklubi kohtus Meistrite liiga teises eelringis Belgradis sealse Vižura klubiga ja pidi vastu võtma kindla 0:3 kaotuse. Kohila teenis geimides vastavalt 20, 18 ja 15 punkti. Kahe mängu kokkuvõttes pääses kolmandasse ringi Vižura , kuna ka Kohilas peetud avamatši võitsid nemad.

title: Kohila kaotas Meistrite liigas kindlalt serblannadele

maintext:
Enne männgu:
Avamängus andis Kohila pärast suurelt kaotatud avageimi (13:25) Serbia tulevikutähtedele – võistkonna viis liiget kuulusid 2015. aastal U20 vanuseklassi MMil viienda koha saanud Balkani riigi koondissse – võimsa lahingu. Lõpuks tuli siiski vastaste 2:3 (13:25, 25:16, 14:25, 25:17, 9:15) paremust tunnistada, kirjutas volley.ee.
«Serbias läheme täielikult uhama, las pinged olla vastaste poolel. Meil pole midagi kaotada, nemad peavad kodus pingutama,» sõnas kordusmängu eel Kohila naiskonna peatreener Peeter Vahtra.
Serbia naiskonna kapten ja nende kogenuim liige Sladjana Eric nentis, et nad peavad korduskohtumist väga tõsiselt võtma.«Tallinnas toimunud mäng näitas, et Kohila on kvaliteetne ja kogenud võistkond. Kordusmängus peame neile surve peale panema, eriti oma servi ja blokiga,» vahendas Ericut Euroopa alaliidu kodulehekülg.
Kui Belgradi naiskonda saadab edu ka kordusmängus, pääsevad kolmandasse eelringi nemad. Kohila 3:2 võidu korral selgitab seeria võitja kuldne geim ja 3:0 ning 3:1 edu viivad edasi Eesti naiskonna.


description: Belgia jalgpallikoondis peab homme õhtul MM-valikmängus Eesti vastu astuma ilma keskkaitsja Vincent Kompanyta, keda vaevab jätkuvalt vigastus. Seda kinnitas reedese treeningu järel Belgia koondise peatreener Roberto Martinez, vahendab Belgia päevaleht L’Avenir.

title: Belgia astub Eesti vastu ilma Kompanyta, kaitseliinis palju vigastatuid

maintext:
Kompany pidi kubemelihase vigastuse tõttu viimasel hetkel loobuma osalemisest kolmapäeval Amsterdamis peetud Hollandi ja Belgia maavõistluses. «Ta ei saanud treenida, kuid jäi meeskonna juurde, et neid toetada,» rääkis Martinez Belgia jalgpalliliidu treeningkesksues, mis asub Tubizes. «Peame talle tervenemiseks aega andma. Ta oli väga pettunud, et ei saanud Hollandi vastu mängida, vaimselt on ta raudkindel mes. Sõprusmängus olnuks tal hea tähtsamateks kohtumisteks valmistuda, kuid valikmäng tuleb tema jaoks liiga vara,» lisas Martinez.
Reedel treenis individuaalse kava järgi ka Tottenham Hotspuri poolkaitsja Moussa Dembélé, kes sai vigastada nädala eest peetud liigamängus Londoni Arsenaliga, samuti Steven Defour, Axel Witsel ja Thomas Meunier.
«Moussal on väike trauma. Laupäeval vaatame, kuidas temaga on, aga pigem ta ei mängi. Asendajaks kutsutud Leander Dendocnker on mitmekülgne, ta võib tegutseda nii kaitsva poolkaitsjana kui ka kõrgemal, seetõttu on ta parem valik kui Jason Denayer,» selgitas Martinez, miks ta eelistab 21-aastast Brüsseli Anderlechti mängijat sama vanale Sunderlandi keskkaitsjale. «Lisaks on ta juba koondisega tuttav,» märkis Martinez.
Lisaks Kompanyle puuduvad Belgia kaitseliinist vigastuse tõttu Toby Alderweireld ja Thomas Vermaelen. Kui Martinez jääb sarnaselt Hollandi-mängule kindlaks kolmemehelisele kaitseliinile, tegutsevad seal eeldatavasti Christian Kabasele, Laurent Ciman ja Jan Vertonghen.
Belgia treenib ka täna Tubize treeningkeskuses, kohtumine Eestiga algab homme Belgia aja järgi kell 20.45 ehk Eesti aja järgi kell 21.45 Brüsselis Kuningas Baudouini nimelisel staadionil. Belgia on alustanud MM-valiksarja kolme võiduga, alistades Küprose 3:0, Bosnia ja Hertsegoviina 4:0 ning Gibraltari 6:0. Eestil on tabelis kirjas 0:5 kaotus Bosnialt ja Hertsegoviinalt ning 0:2 allajäämine Kreekale, samuti 4:0 võit Gibraltari üle.


authors:
Ats Kuldkepp
Siim Semiskar

description: Eesti naiste korvpallikoondis kaotas 2017. aasta EM-valikturniiril võõrsil Horvaatiale 45:86 ja jätkab B-grupis viimasel kohal.

title: Eesti koondis sai Horvaatialt hirmsa kaotuse


description: New Yorgi maratoni võitis naiste arvestuses kolmandat aastat järjest keenialanna Mary Keitany, jättes konkurendid varakult selja taha.

title: New Yorgi maratoni võitja tegi võimsa soolojooksuga kübaratriki

maintext:
Keitany läks teistel eest juba siis, kui joostud oli vaid kümmekond miili, ning lõpetas ajaga 2:24.26. Teise koha sai kaasmaalanna järel Londoni olümpiahõbe Sally Kipyego ajaga 2:28.01 ja kolmas oli ajaga 2:28.13 Molly Huddle. Ameeriklanna jooksis seejuures maratoni elus esmakordselt.
Keitany kolmas järjestikune võit on esimene kord pärast 1986. aastat, kui keegi New Yorgi maratonil nii mitmel järjestikusel aastal löömatuks jääb. Toona võitis norralanna Grete Waitz aastatel 1982-86 koguni viis järjestikust maratoni.
Meeste seas võidutses mullune maailmameister, 20-aastane eritrealane Ghirmay Ghebrselassie, kes pidi suvistel Rio olümpiamängudel leppima neljanda kohaga. Nüüd edestas ta ajaga 2:07.51 lõpetades minuti ja kahe sekundiga keenialast Lucas Rotichit. Kolmanda koha sai ajaga 2:11.23 Somaalias sündinud, kuid USAd esindav 39-aastane Abdi Abdirahman.


description: Tallinna FC Flora president Pelle Pohlak rääkis värskete uudiste valguses, et nii Markus Jürgensoni kui ka Andre Frolovi lahkumine klubist oli pooltevaheline kokkulepe.

title: Pelle Pohlak: Jürgenson tahab teha sammu välismaale

maintext:
«See on vastastikune otsus,» kommenteeris Pohlak Soccernet.ee-le. «Mõlemad olid kokkulepitud, et lepinguid ei pikendata, omavahel asjad ära räägitud, selgeks räägitud. Väga normaalne ja mõistlik oli kõik. Ei ole otseselt mingit ärasaatmist ega midagi sellist.»
«Frolov on vähem mänguaega saanud ja tal oli endal soov astuda uus samm. Jürgenson tahab teha sammu välismaa poole, aga mõlemad on vastastikku kokku lepitud.»


authors:
Kadi Parts
Joosep Martinson

description: Eesti jalgpallikoondis jõudis kohale Saints Kitts ja Nevisesse, kellega peetakse kohtumine sel nädalavahetusel.

title: Piltuudis: Eesti jalgpallikoondis jõudis eksootilisse Saints Kitts ja Nevisesse


description: Kauaaegse Eesti korvpallikoondislase Kristjan Kanguri koduklubi Varese kaotas Itaalia kõrgliigas koduväljakul Bresciale 68:74.

title: Kanguri panusest ei piisanud ja Varese kaotas lähikonkurendile


description: Liverpooli ründaja Danny Ings sai taaskord vigastada ning jääb vähemalt selle hooaja lõpuni palliplatsilt eemale.

title: Liverpooli ebaõnnesõdur jätab hooaja vahele

maintext:
Ings vigastas põlve möödunud nädalasel liigakarikamängul Tottenhamiga. Ka eelmisest hooajast jättis ta seitse kuud põlvevigastuse tõttu vahele. Sel korral sai viga tema parem põlv, eelmine kord oli probleem vasaku põlvega.
«Oleme rohkem kui löödud. Ta on nii hea poiss ning töötas väga palju. Ta ei vääri nii halba õnne. Ta on mentaalselt tugev isiksus ning saab meilt parimat ravi. Loodame, et ta saab meie eest mängida sellisel tasemel, milleks me kõik teame, et ta suuteline on,» kommenteeris Liverpooli peatreener Jürgen Klopp ründaja vigastust.
Ings liitus Liverpooliga 2015. aasta suvel. Vigastuste tõttu on ta klubi eest aga väljakul käinud vaid 11 korral. Väravaid on mehel kirjas neli.


authors:
Siim Kaasik
Sander Ilvest

description: Eesti korvpallikoondislane Kristjan Kitsing aitas Taani koduklubi Bakken Bearsi korvpalli Meistrite liigas esimese võiduni, kui alistati 71:65 Frankfurdi Skyliners.

title: Video: Kitsing aitas koduklubi Meistrite liigas esimese võiduni

maintext:
Kitsing mängis küll pea 15 minutit, ent selle ajaga punkte kirja ei saanud. Ta tegi väljakult ühe pealeviske ning sai kätte ka ühe ründepalli. Lisaks andis Kitsing korvisöödu ning pani ka ühe bloki. Meistrite liiga eelringi play-offis Tartu Ülikooli alistanud Bakken Bearsi resultatiivseim oli Devaughn Akoon-Purcell, kes viskas 24 punkti.
Bakken Bears on hoolimata võidust tabelis kaheksandal ehk viimasel positsioonil. Sama palju punkte, kuid parem korvide vahe on Iisraeli klubil Nahariya Ironil ning Sloveenia meeskonnal Domžale Helios Sunsil. Frankfurdi Skyliners on kahe võidu ja kolme kaotusega tabelis viies.


description: Vastates ajakirjanduses levivatele spekulatsioonidele, teatas pikaajaline korvpallikohtunik ja ettevõtja Atso Matsalu täna, et ta ei pea vajalikuks enese kandidatuuri ülesseadmist korvpalliliidu presidendi ametikohale. Uut presidenti on ta valmis nõu ja jõuga toetama.

title: Atso Matsalu ei kandideeri Eesti Korvpalliliidu presidendiks

maintext:
Matsalu sõnul tahab ta tulevikuski korvpalli juhtimises kaasa lüüa ja võib seda teha näiteks juhatuse tasandil. «Ma olen Eesti korvpallis olnud kokku kolm aastakümmet ja rahvusvahelises korvpallis 1992. aastast alates, mure korvpalli tuleviku pärast pole kuhugi kadunud. Samas pean enesele aru andma, et alles mõni kuu tagasi omandasin ettevõtte AS Puukeskus ja seetõttu ei saa ma kohe teist sama ambitsioonikat ametikohta vastu võtta. Kahte jumalat sel määral teenida on võimatu ja poolikult pole mõtet korvpalli juhtima minna,» lisas Matsalu.
Senise korvpalliliidu presidendi Jüri Ratase puhul tõi Matsalu positiivsena välja selle, et tänaseks on edenemist näha nii korvpalli propageerimise kui ka sponsorlepingute mahu suurenemise osas. Jaak Salumetsa tugevusena näeb ta eelkõige suurt kogemuste pagasit, kuid lisaks seni saavutatu hoidmisele on vaja pingutada tuleviku nimel.
«Täna on vaja parandada Eesti noortekoondiste kvaliteeti, et nad saaksid edukamalt osaleda Euroopa meistrivõistlustel. Lisaks saab korvpalliliit aidata kaasa poiste ja tütarlaste korvpalliklubide tugevnemisele. Kõige olulisem on siinjuures nõrgemaid rahaliselt järele aidata, nõnda paraneks nende võimekus kaasa lüüa Eesti meistrivõistlustel. Rohujuuretasandi tegevuste vilju saame hakata noppima tulevikus, aga investeeringuid vajame juba täna,» ütles Matsalu.
Matsalu karjäär korvpallis algas 1987 aastal. 1989 alustas ta Eesti Meistrivõistluste kohtunikuna, alates 1992 aastast sai ta rahvusvahelise kategooria kohtunikuks. Selles rollis on ta osalenud kahel Euroopa meistrivõistluste meeste korvpalli finaalturniiril, kahel Universiaadil ja erinevatel Euroopa klubide meistrivõistlustel. Alates 2009 aastast on Atso Matsalu rahvusvahelise kategooria korvpallikomissar. Varasemalt on ta pikaajaliselt kuulunud Eesti korvpalliliidu juhatusse ja hetkel on ta Eesti korvpallikohtunike kogu esimees. Atso Matsalu on pikka aega olnud edukas ärisektoris. Täna on ta AS Puukeskuse omanik ja tegevjuht.


description: Hispaania jalgpallimeistrivõistlustel teenis võidulisa Madridi Real, kes koduväljakul oli 3:0 üle Leganese meeskonnast.

title: Tabeliliider Madridi Real noppis kindla võidu

maintext:
Reali ridades tegi kahel korral skoori Gareth Bale (38. ja 45.+1. minutil) ning korra Alvaro Morata (76. minutil).
Turniiritabelis hoiab Real 27 punktiga esikohta. Teisel positsioonil on FC Barcelona 22 silmaga. Barcelona on aga üks matš vähem peetud, täna mängitakse võõrsil Sevillaga.
Kolmas on Madridi Atletico 21ga ja neljas Sevilla samuti 21 silmaga.


description: Pikalt meeste tennise viimaste aastate valitseja serblase Novak Djokovići selja taga passinud ja igavese teise staatuse teeninud šotlane Andy Murray saab esmakordselt võimaluse maailma esireketiks kerkida. Selleks peab ta sel nädalal võitma Pariisi Mastersi turniiri ning esireket Djoković ei tohi samal ajal finaali jõuda. Kui Djoković peaks konkurentsist pudenema enne poolfinaale, piisab Murrayle ka finaalikohast.

title: Kas Murray suur hetk jõuab tõesti kätte?


description: Jalgpalli Eesti meistriliiga tuleva hooaja kümnes osavõtja selgub üleminekumängudel, kus võtavad teineteiselt mõõtu kõrgliiga tänavune üheksas ehk Pärnu Linnameeskond ja esiliiga paremuselt teine iseseisev klubi Maardu Linnameeskond. Postimees toob mõlemad kohtumised otsepildis vaatajateni, avamäng toimub laupäeval 12. novembril kell 13.00 Maardu kunstmuruväjakul.

title: Jalgpalli otsepilt: Maardu jahib pärnakate kõrgliigakohta

maintext:
Enne mängu:
Pärnu Linnameeskond kogus tänavu kõrgliigas 17 punkti. Sellega edestati selgelt tabeli viimast, kolme punktiga piirdunud ja järgmiseks hooajaks tagasi esiliigasse langenud Rakvere Tarvast, kuid samas kogus pärnakate ees kaheksandale tabelireale jäänud Narva Trans 41 punkti ehk suvepealinlastest koguni 24 punkti rohkem.
Maardu Linnameeskond sai esiliigas neljanda koha, neid edestasid otsepääsme Premium liigass teeninud Viljandi Tulevik ning Flora ja Infoneti duubelmeeskonnad. Maardu lähim konkurent üleminekumängude kohale oli Tartu Santos, kes jäi neist aga lõpuks viie punkti kaugusele.
Viimati tõusti üleminekumängude kaudu kõrgliigasse kaks aastat tagasi, kui Viljandi Tulevik suutis kahe mängu kokkuvõttes üle olla Jõhvi Lokomotiivist. Sellele eelnes aga viis hooaega, kus kõrgliigameeskond oma koha üleminekumängude abiga säilitas. Mullu olid üleminekumängudel vastamisi Tartu Tammeka ja Tallinna Kalev, avamängu kodus 4:1 võitnud Tammeka kaotas teise kohtumise võõrsil 0:1, ent jäi kokkuvõttes skooriga 4:2 kindlalt kõrgseltskonda püsima.


description: Belgia ajaleht Dimanche pühendab tänasele Belgia-Eesti jalgpallikohtumisele pea kolm lehekülge. Enamjaolt lahatakse mõistagi oma koondise võimalusi ja arutletakse peatreeneri Roberto Martinezi otsuste üle, kuid killuke tähelepanu jagub ka Eestile.

title: Fotod: Belgia ajaleht puterdab Eesti koosseisuga ja ennustab omadele 2:0 võitu

maintext:
Ajaleht Dimanche pakub Eestile omapärast algkoosseisu.
Mõistagi tsiteeritakse Martinezt, kes sõnas eilsel pressikonverentsil, et Eesti mängupildi muutus Martin Reimi käe all on talle muljet avaldanud. Eesti võimalikku algkoosseisu avaldades paneb ajaleht aga uljalt puusse – põhimeeste nimed on küll õiged, ent positsioonid üsnagi sassis. Nii on Ken Kallaste märgitud parem- ja Taijo Teniste vasakkaitsjaks, samuti peaks belglaste arvates paremal äärel alustama Siim Luts ja vasakul Pavel Marin. Eesti pingilt leiab mängumehed nimedega «Aviloc» ja «Moskinov». Täiendavalt on välja toodud fakt, et Eestit ei saa täna vigastuse tõttu aidata Sergei Zenjov, Dmitri Kruglov ja Mattias «Kaït».
Aastatel 1997-2005 Belgia koondist 57 korda esitanud paremkaitsja Eric Deflandre märgib analüüsivas arvamusloos, et Eesti murdmiseks peab Belgia mängu kiireks ajama, Eestil kohe «kõrist haarama» ega tohi ise uniseks jääda. «Pole kahtlust, et maailma edetabelis 119. kohal olev Eesti võib sellest hoolimata kujuneda tujurikkujaks, kuid ei maksa olla liialt pessimistlik. Kui võidame, annab see meile alagrupis hea seisu ja lubab valiksarja lõppu rahulikumalt võtta,» kirjutab Deflandre, ennustades Belgia 2:0 võitu.
Lehes märgitakse ära seegi, et 50 000 inimest mahutav Kuningas Baudouini staadion ei ole täna välja müüdud ning pileteid on veel saada. Peatribüüni istekoht maksab 55 eurot, otsatribüüni ülemistes ridades jagub veel ka 20-euroseid pileteid. Siiski võib eeldada, et koondise hea mängu tulemusena tuleb staadionile üsna palju rahvast – Belgia selle valiktsükli seni ainsat kodumängu Bosnia ja Hertsegoviinaga käis näiteks vaatamas 42 653 inimest.